Mani Prime Time: August 2014\nप्रस्तुतकर्ता Rajiv Mani पर 8:31 pm इस संदेश के लिए लिंक\nमुख्यमंत्री जीतन राम मांझी के शपथ ग्रहण के कुछ दिन बाद नौकरशाह डॉट इन के संपादक इर्शादुल हक ने उनसे लंबी बातचीत की थी। यह साक्षात्कार नौकरशाह डॉट इन से लिया गया है।\nमुख्यमंत्री ने साफ कहा है कि मैं चूहे खाने वालों में से हूं, लेकिन दुर्भाग्य है कि कुछ लोग इसे सामाजिक मान्यता देने से कतराते हैं। समाज का एक हिस्सा तो शराब को अपना स्टेटस सिम्बल मानता है, पर जब चूहे की बात आती है, तो कुछ लोग नाक-भौं चढ़ाने लगते हैं। आज कई वर्गों में शराब चाय की तरह परोसी जाती है, जबकि इसमें कई तरह की सामाजिक बुराइयां छिपी हैं। वहीं दूसरी तरफ चूहे पारम्परिक आहार के रूप में एक वर्ग में इस्तेमाल किया जाता है, फिर भी लोग इसे बुरी नजरों से देखते हैं। सवाल यह है कि महादलित समुदाय के लोगों में खासकर मुसहर जाति के लोग सामंतवादी व्यस्था के शोषण के शिकार रहे हैं।\nपटना : मुख्यमंत्री जीतनराम मांझी ने अपने बचपन को याद करते हुए कहा कि मेरी शादी मात्र 11 साल की उम्र में कर दी गयी। मेरे ही साथ मेरे छोटे भाई (जिनकी मौत हो गयी) की शादी तो मात्र3साल की उम्र में कर दी गयी थी। एक गरीब और समाज के हाशिये की बिरादरी होने के कारण मुझे कई तरह की सामाजिक यातनाएं झेलनी पड़ीं। जब मेरी शादी तय हुई, तो हमारे समाज के चलन के अनुसार, लड़का पक्ष ही लड़की पक्ष को चावल उपहार में देता था। इस प्रकार तय हुआ कि मेरी शादी में 10 पसेरी (50 किलो) चावल लड़की वालों को देना है। इस तरह दोनों भाइयों की शादी में 20 पसेरी चावल देना था। पिताजी (रामजीत राम मांझी) के लिए 20 पसेरी चावल की व्यवस्था करना असंभव था। मजबूर हो कर वह गांव के भूस्वामी के यहां पहुंचे। भूस्वामी चावल कर्ज देने पर सहमत तो हो गया, पर इस शर्त पर कि मुझे चावल के बदले उसके यहां गुलामी लिखवानी पड़ेगी। शर्तों के अनुसार, पिताजी को बाजाब्ता उस कागज पर अंगूठे का निशान लगाना था कि मैं उनके यहां नियमित मजदूर के तौर पर काम करूंगा। मेरे पिता एक बंधुआ मजदूर की पीड़ा झेल चुके थे। इसलिए उन्होंने इस बात की चिंता न की कि मेरी शादी हो या न हो, वह गुलामी के लिए बनने वाले दस्तावेज पर दस्तखत नहीं करेंगे। काफी दिन बीत गये। फिर कहीं और से मेरे पिताजी ने चावल कर्ज लिया, बदले में खुद मजदूरी करने को तैयार हुए। आज अगर मेरे नाम की गुलामी लिखवा ली गयी होती, तो मैं क्या आज यहां (मुख्यमंत्री) होता?\nउन्होंने कहा कि किसी और शोषण का क्या जिक्र करूं? कोई एक हो तो कहूं। पूरा बचपन ऐसी घटनाओं से भरा है। पर मैं खुद को एक मिसाल समझता हूं और मैं मानता हूं कि तमाम बाधाओं के बावजदू मैंने शिक्षा हासिल की। इसलिए हर समाज के लोग, चाहे वह महादलित ही क्यों न हों, हर हाल में शिक्षा हासिल करें। मेरे समाज के लोग पीने-खाने पर बहुत खर्च करते हैं (उनका इशारा नशा की तरफ है)। हर परिवार यह तय करे कि अपनी थोड़ी सी आमदनी में से भी कुछ बचा कर बच्चों को पढ़ायेगा। मीडिया के रवैये की चर्चा करते हुए श्री मांझी ने कहा कि शोषण के मामले में आज भी हमारा समाज बहुत नहीं बदला है। उन्हें एक दलित से आज भी चिढ़ है। पर हम उनके रवैये पर ध्यान नहीं देते। हम काम में भरोसा करते हैं। मीडिया का एक हिस्सा, मनुवादी समाज और विरोधी दल जो चाहे बोलें, हमने विधान सभा में बोल भी दिया है। अब हमें उनके बारे में कुछ नहीं बोलना। हम काम से ही उन्हें जवाब देंगे। मैंने कहा कि उन्हें जो बोलना है, बोलते रहेंगे। हम काम करेंगे। पर मैं आप को बताऊं कि सरकार और संगठन दो चीजें होने के बावजूद लक्ष्य एक ही रखते हैं। फिर भी सरकार अपना काम करती है और संगठन अपना। लेकिन, हम संगठन के किसी भी पदाधिकारी के सुझाव को जरूर सुनेंगे। अगर उनका सुझाव अच्छा लगेगा, तो हम उस काम को करेंगे। अगर लगा कि उनका सुझाव ठीक नहीं, तो हम बिल्कुल भी उस पर अमल नहीं करेंगे।\nनीतीश कुमार की चर्चा करते हुए मांझी ने कहा कि पूर्व मुख्यमंत्री नीतीश कुमार ने बहुत कुछ किया है दलितों के लिए, बच्चियों के लिए। पहले स्कूल नहीं थे, टीचर नहीं थे। अब गांव-गांव में स्कूल भी हैं और टीचर भी। सड़कें हैं और काफी गांवों में बिजली भी है। हम इस काम को जारी रखेंगे और गति देंगे। यह बात जरूर है कि एक महादलित परिवार का आदमी हमें देख कर गर्व करेगा, उसे प्रेरणा मिलेगी। हम पूरी कोशिश में हैं कि सरकार सबके विकास के लिए काम करे। नीतीश कुमार के प्रभाव के संबंध में श्री मांझी ने कहा कि नीतीश जी मुझसे कितने प्रभावित हैं, यह मुझे नहीं पता। पर इतना कह सकता हूं कि वह मुझसे प्रभावित थे, तभी तो उन्होंने और शरद यादव ने मुझ पर भरोसा किया और आज मैं यहां हूं। नहीं तो मेरे जैसे बहुत लोग थे। जहां तक नीतीश जी से मेरे प्रभावित होने की बात है, तो मैं बताऊं कि मैं 1980 से यानी 34 सालों से विधायक हूं। इन चैतीस सालों में मुझे सात मुख्यमंत्रियों के साथ काम करने का मौका मिला। लेकिन, मैंने इस दौरान किसी भी मुख्यमंत्री में इतनी ऊर्जा, इतना बड़ा विजन और मेहनत करने की इतनी ललक किसी में नहीं देखी। आज नतीजा है कि बिहार की चर्चा पूरी दुनिया में हो रही है। मुख्यमंत्री बनने के संदर्भ में उन्होंने कहा कि मैंने अभी कहा कि मैं 1980 से विधायक हूं। इस पूरे पीरियड में सिर्फ एक टर्म मैं मंत्री नहीं रहा। वरना हर सरकार में, भले ही दो साल, तीन साल के लिए ही सही, मंत्री जरूर रहा। एक मंत्री के तौर पर किस की इच्छा नहीं होती कि वह मुख्यमंत्री बने। पर इच्छा होना या कल्पना करना एक बात है, सपना पूरा होना दूसरी बात। आज सपना पूरा हुआ।\nअपनी दिनचर्या की चर्चा करते हुए उन्होंने कहा कि मैं एक साधारण इंसान हूं। सुबह चार बजे जगता हूं। सुबह में सत्तू पीना। फिर जो मिला वह खा लेना। दिन भर काम में लगे रहना। दोपहर में भोजन मिले तो करना, न मिले तो कोई बात नहीं। हां, ननवेज भी खाता हूं। मुख्यमंत्री ने साफ कहा है कि मैं चूहे खाने वालों में से हूं, लेकिन दुर्भाग्य है कि कुछ लोग इसे सामाजिक मान्यता देने से कतराते हैं। समाज का एक हिस्सा तो शराब को अपना स्टेटस सिम्बल मानता है, पर जब चूहे की बात आती है, तो कुछ लोग नाक-भौं चढ़ाने लगते हैं। आज कई वर्गों में शराब चाय की तरह परोसी जाती है, जबकि इसमें कई तरह की सामाजिक बुराइयां छिपी हैं। वहीं दूसरी तरफ चूहे पारम्परिक आहार के रूप में एक वर्ग में इस्तेमाल किया जाता है, फिर भी लोग इसे बुरी नजरों से देखते हैं। सवाल यह है कि महादलित समुदाय के लोगों में खासकर मुसहर जाति के लोग सामंतवादी व्यस्था के शोषण के शिकार रहे हैं। जीवीकोपार्जन के लिए खेती या अन्य पारम्परिक संसाधन से इस तबके को वंचित रखा गया। इस कारण इस समुदाय के लोग खेतों में कटनी के बाद छूट गये अनाज पर निर्भर करते रहे हैं, जिन्हें चूहे अपने बिलों में रखते हैं। अनाज की तलाश के क्रम में उन्हें अनाज के साथ-साथ चूहे को भी आहार के रूप में उपयोग करना पड़ता रहा है। लेकिन कभी भी चूहा खाने को इस व्यस्था ने अच्छी नजरों से नहीं देखा। लेकिन, समाज को मानसिकता बदली चाहिए और यथार्य को स्वीकार करना चाहिए।\nसाभार : नौकरशाह डॉट इन\nप्रस्तुतकर्ता Rajiv Mani पर 4:54 pm इस संदेश के लिए लिंक\nचंद्रभूषण सिंह यादव\nहिन्दू धर्मग्रंथों में इस यादव नायक का नाम कृष्ण, श्याम, गोपाल आदि आया है, जो यादवों के शारीरिक रंग एवं व्यवसाय से मेल खाने वाला है। बहुसंख्यक यादव सांवले या काले होते हैं, जो कि इस देश के मूल निवासियों अर्थात अनार्यों का रंग है, के होंगे, तो निश्चय ही इनके महामानव या नायक का नाम कृष्ण या श्याम होगा, जिसका शाब्दिक अर्थ काला, करिया या करियवा होगा। देश एवं हिंदू धर्म की वर्ण-व्यवस्था सवर्ण-अवर्ण या काले-गोरे के आधार पर बनी है।\nआर्यों और अनार्यों के संदर्भ में प्रसिद्ध इतिहासकार रामशरण शर्मा की प्रसिद्ध पुस्तक ‘आर्य संस्कृति की खोज‘ का यह अंश उल्लेखनीय है - ‘‘1800 ईसा पूर्व के बाद छोटी-छोटी टोलियों में आर्यों ने भारतवर्ष में प्रवेश किया। ऋग्वेद और अवेस्ता, दोनों, प्राचीनतम ग्रंथों में आर्य शब्द पाया जाता है। ईरान शब्द का संबंध आर्य शब्द से है। ऋग्वैदिक काल में इंद्र की पूजा करने वाले आर्य कहलाते थे। ऋग्वेद के कुछ मंत्रों के अनुसार आर्यों की अपनी अलग जाति है। जिन लोगों से वे लड़ते थे, उनको काले रंग का बतलाया गया है। आर्यों को मानुषी प्रजा कहा गया है, जो अग्नि वैश्वानर की पूजा करते थे और कभी-कभी काले लोगों के घरों में आग लगा देते थे। आर्यों के देवता सोम के विषय में कहा गया है कि वह काले लोगों की हत्या करता था। उत्तर-वैदिक और वैदिकोत्तर साहित्य में आर्य से उन तीन वर्णों का बोध होता था, जो द्विज कहलाते थे। शूद्रों को आर्य की कोटि में नहीं रखा जाता था। आर्य को स्वतंत्र समझा जाता था और शूद्र को परतंत्र।‘‘\nहिंदुओं के प्रमुख धर्मग्रंथ ऋग्वेद का मूल देवता इंद्र है। इसके 10,552 श्लोकों में से 3,500 अर्थात ठीक एक-तिहाई इंद्र से संबंधित हैं। इंद्र और कृष्ण का मतांतर एवं युद्ध सर्वविदित है। प्रसिद्ध महाकाव्य महाभारत में वेदव्यास ने कृष्ण को विजेता बताया है तथा इंद्र का पराजित होना दर्शाया है। इंद्र और कृष्ण का यह युद्ध आमने-सामने लड़ा गया युद्ध नहीं है। इस युद्ध में कृष्ण द्वारा इंद्र की पूजा का विरोध किया जाता है, जिससे कुपित इंद्र अतिवृष्टि कर मथुरावासियों को डुबोने पर आमादा हैं। कृष्ण गोवर्धन पर्वत के जरिए अपने लोगों को इंद्र के कोप से बचा लेते हैं। इंद्र थककर पराजय स्वीकार कर लेता है। इस संपूर्ण घटनाक्रम में कहीं भी आमने-सामने युद्ध नहीं होता है, लेकिन अन्य हिंदू धर्मग्रंथों, विशेषकर ऋग्वेद में इस युद्ध के दौरान जघन्य हिंसा का जिक्र है तथा इंद्र को विजेता दिखाया गया है।\nऋग्वेद मंडल-1 सूक्त 130 के 8वें श्लोक में कहा गया है कि - ‘‘हे इंद्र! युद्ध में आर्य यजमान की रक्षा करते हैं। अपने भक्तों की अनेक प्रकार से रक्षा करने वाले इंद्र उसे समस्त युद्धों में बचाते हैं एवं सुखकारी संग्रामों में उसकी रक्षा करते हैं। इंद्र ने अपने भक्तों के कल्याण के निमित्त यज्ञद्वेषियों की हिंसा की थी। इंद्र ने कृष्ण नामक असुर की काली खाल उतारकर उसे अंशुमती नदी के किनारे मारा और भस्म कर दिया। इंद्र ने सभी हिंसक मनुष्यों को नष्ट कर डाला।‘‘\nऋग्वेद के मंडल-1 के सूक्त 101 के पहले श्लोक में लिखा है कि - ‘‘गमत्विजों, जिस इंद्र ने राजा ऋजिश्वा की मित्रता के कारण कृष्ण असुर की गर्भिणी पत्नियों को मारा था, उन्हीं के स्तुतिपात्र इंद्र के उद्देश्य से हवि रूप अन्न के साथ-साथ स्तुति वचन बोला। वे कामवर्णी दाएं हाथ में बज्र धारण करते हैं। रक्षा के इच्छुक हम उन्हीं इंद्र का मरुतों सहित आह्वान करते हैं।‘‘\nइंद्र और कृष्ण की शत्रुता की भी ऋणता को समझने के लिए ऋग्वेद के मंडल 8 सूक्त 96 के श्लोक 13, 14, 15 और 17 को भी देखना चाहिए (मूल संस्कृत श्लोक देखें शांति कुंज प्रकाशन, गायत्री परिवार, हरिद्वार द्वारा प्रकाशित वेद में)।\nऋगवेद के श्लोक 13 - शीघ्र गतिवाला एवं दस हजार सेनाओं को साथ लेकर चलने वाला कृष्ण नामक असुर अंशुमती नदी के किनारे रहता था। इंद्र ने उस चिल्लाने वाले असुर को अपनी बुद्धि से खोजा एवं मानव हित के लिए वधकारिणी सेनाओं का नाश किया।\nश्लोक 14 - इंद्र ने कहा, मैंने अंशुमती नदी के किनारे गुफा में घूमने वाले कृष्ण असुर को देखा है, वह दीप्तिशाली सूर्य के समान जल में स्थित है। हे अभिलाषापूरक मरुतो, मैं युद्ध के लिए तुम्हें चाहता हूं। तुम युद्ध में उसे मारो।\nश्लोक 15 - तेज चलने वाला कृष्ण असुर अंशुमती नदी के किनारे दीप्तिशाली बनकर रहता था। इंद्र ने बृहस्पति की सहायता से काली एवं आक्रमण हेतु आती हुई सेनाओं का वध किया।\nश्लोक 17 - हे बज्रधारी इंद्र! तुमने वह कार्य किया है। तुमने अद्वितीय योद्धा बनकर अपने बज्र से कृष्ण का बल नष्ट किया। तुमने अपने आयुधों से कुत्स के कल्याण के लिए कृष्ण असुर को नीचे की ओर मुंह करके मारा था तथा अपनी शक्ति से शत्रुओं की गाएं प्राप्त की थीं। ( अनुवाद-वेद, विश्व बुक्स, दिल्ली प्रेस, नई दिल्ली)\nऋग्वेद के इन श्लोकों पर कृष्णवंशीय लोगों का ध्यान शायद नहीं गया होगा। यदि गया होता, तो बहुत पहले ही तर्क-वितर्क शुरू हो गया होता। वेद में उल्लेखित असुर कृष्ण को यदुवंश शिरोमणि कृष्ण कहने पर कुछ लोग शंका व्यक्त करेंगे कि हो सकता है कि दोनों अलग-अलग व्यक्ति हों, लेकिन जब हम सम्पूर्ण प्रकरण की गहन समीक्षा करेंगे, तो यह शंका निर्मूल सिद्ध हो जाएगी, क्योंकि यदुकुलश्रेष्ठ का रंग काला था, वे गायवाले थे और यमुना तट के पास उनकी सेनाएं भी थीं। वेद के असुर कृष्ण के पास भी सेनाएं थीं। अंशुमती अर्थात् यमुना नदी के पास उनका निवास था और वह भी काले रंग एवं गाय वाला था। उसका गोवर्धन गुफा में बसेरा था। यदुवंशी कृष्ण एवं असुर कृष्ण दोनों का इंद्र से विरोध था। दोनों यज्ञ एवं इंद्र की पूजा के विरुद्ध थे। वेद में कृष्ण एवं इंद्र का यमुना के तीरे युद्ध होना, कृष्ण की गर्भिणी पत्नियों की हत्या, सम्पूर्ण सेना की हत्या, कृष्ण की काली छाल नोचकर उल्टा करके मारने और जलाने, उनकी गायों को लेने की घटना इस देश के आर्य-अनार्य युद्ध का ठीक उसी प्रकार से एक हिस्सा है, जिस तरह से महिषासुर, रावण, हिरण्यकष्यप, राजा बलि, बाणासुर, शम्बूक, बृहद्रथ के साथ छलपूर्वक युद्ध करके उन्हें मारने की घटना को महिमामंडित किया जाना। इस देश के मूल निवासियों को गुमराह करने वाले पुराणों को ब्राह्मणों ने इतिहास की संज्ञा देकर प्रचारित किया। इसी भ्रामक प्रचार का प्रतिफल है कि बहुजनों से उनके पुरखों को बुरा कहते हुए उनकी छल कर हत्या करने वालों की पूजा करवाई जा रही है।\nयदुवंशी कृष्ण के असुर नायक या इस देश के अनार्य होने के अनेक प्रमाण आर्यों द्वारा लिखित इतिहास में दर्ज है। आर्यों ने अपने पुराण, स्मृति आदि लिखकर अपने वैदिक या ब्राह्मण धर्म को मजबूत बनाने का प्रयत्न किया है। पद्म पुराण में कृष्ण के पौत्र अनिरुद्ध एवं राजा बलि की पौत्री उषा के विवाह का प्रकरण पढ़ने को मिलता है। कृष्ण के पौत्र की पत्नी उषा के पिता का नाम बाणासुर था। बाणासुर के पूर्वज कुछ यूं थे - असुर राजा दिति के पुत्र हिरण्यकश्यप के पुत्र विरोचन के पुत्र बलि के पुत्र बाणासुर थे। उषा का यदुकुल श्रेष्ठ कृष्ण एवं रुक्मिणी के पुत्र प्रद्युम्न के पुत्र अनिरुद्ध से प्रेम हो गया। अनिरुद्ध अपनी प्रेमिका उषा से मिलने बाणासुर के महल में चले गए। बाणासुर द्वारा अनिरुद्ध के अपने महल में मिलने की सूचना पर अनिरुद्ध को पकड़कर बांधकर पीटा गया। इस बात की जानकारी होने पर अनिरुद्ध के पिता प्रद्युम्न और वाणासुर में घमासान हुआ। जब बाणासुर को पता चला कि उनकी पुत्री उषा और अनिरुद्ध आपस में प्रेम करते हैं, तो उन्होंने युद्ध बंद कर दोनों की शादी करा दी। इस तरह से कृष्ण और असुर राज बलि एवं बाणासुर और कृष्ण पुत्र प्रद्युम्न आपस में समधी हुए। अब सवाल उठता है कि यदि कृष्ण असुर कुल यानी इस देश के मूल निवासी नहीं होते, तो उनके कुल की बहू असुर कुल की कैसे बनती? श्रीकृष्ण और राजा बलि दोनों के दुश्मन इंद्र और उपेंद्र आर्य थे। कृष्ण ने इंद्र से लड़ाई लड़ी, तो बालि ने वामन रूपधार उपेंद्र (विष्णु) बलि से। राजा बलि के संदर्भ में आर्यों ने जो किस्सा गढ़ा है, वह यह है कि राजा बलि बड़े प्रतापी, वीर किंतु दानी राजा थे। आर्य नायक विष्णु आदि राजा बलि को आमने-सामने के युद्ध में परास्त नहीं कर पा रहे थे, सो विष्णु ने छल करके राजा बलि की हत्या की योजना बनाई। विष्णु ने वामन का रूप धारण कर राजा बलि से तीन पग जमीन मांगी। महादानी एवं महाप्रतापी राजा बलि राजी हो गए। पुराण कथा के मुताबिक, वामन वेशधारी विष्णु ने एक पग में धरती, एक पग में आकाश तथा एक पग में बलि का शरीर नापकर उन्हें अपना दास बनाकर मार डाला। कुछ विद्वान कहते हैं कि वामन ने राजा बलि के सिंहासन को दो पग में मापकर कहा कि सिंहासन ही राजसत्ता का प्रतीक है, इसलिए हमने तुम्हारा सिंहासन मापकर संपूर्ण राजसत्ता ले ली है। एक पग जो अभी बाकी है, उससे तुम्हारे शरीर को मापकर तुम्हारा शरीर लूंगा। महादानी राजा बलि ने वचन हार जाने के कारण अपनी राजसत्ता वामन विष्णु को बिना युद्ध किए सौंप दी तथा अपना शरीर भी समर्पित कर दिया। वामन वेशधारी विष्णु ने एक लाल धागे से हाथ बांधकर राजा बलि को अपनेे शिविर में लाकर मार डाला। इस लाल धागे से हाथ बांधते वक्त विष्णु ने बलि से कहा था कि तुम बहुत बलवान हो, तुम्हारे लिए यह धागा प्रतीक है कि तुम हमारे बंधक हो। तुम्हें अपने वचन के निर्वाह हेतु इस धागा को हाथ में बांधे रखना है।\nहजारों वर्ष बाद भी इस लाल धागे को इस देश के मूल निवासियों के हाथ में बांधने का प्रचलन है, जिसे रक्षासूत्र या कलावा कहते हैं। इस रक्षासूत्र या कलावा को बांधते वक्त पुरोहित उस हजार वर्ष पुरानी कथा को श्लोक में कहता है कि - ‘येन बद्धो बलि राजा, दानवेन्द्रो महाबल - तेन त्वामि प्रतिबद्धामि रक्षे मा चल मा चल।‘ (अर्थात जिस तरह हमने दानवों के महाशक्तिशाली राजा बलि को बांधा है, उसी तरह हम तुम्हें भी बांधते हैं। स्थिर रह, स्थिर रह।)\nदरअसल, इन पौराणिक किस्सों से यही प्रमाणित होता है कि कृष्ण, राजा बलि, राजा महिषासुर, राजा हिरण्यकश्यप आदि से विष्णु ने विभिन्न रूप धरकर इस देश के मूल निवासियों पर अपनी आर्य संस्कृति थोपने के लिए संग्राम किया था। इंद्र एवं विष्णु आर्य संस्कृति की धुरी हैं, तो कृष्ण और बलि अनार्य संस्कृति की।\nवाल्मीकि रामायण के युद्धकांड के 22वें अध्याय में राम एवं समुद्र का संवाद है। राम लंका जाने हेतु समुद्र से कहते हैं कि तुम सूख जाओ, जिससे मैं समुद्र पार कर लंका चला जाऊं। समुद्र राम को अपनी विवशता बताता है कि मैं सूख नहीं सकता, तो राम कुपित होकर प्रत्यंचा पर वाण चढ़ा लेते हैं। समुद्र राम के समक्ष उपस्थित होकर उन्हें नल-नील द्वारा पुल बनाने की राय देता है। राम समुद्र की राय पर कहते हैं कि वरुणालय मेरी बात सुनो। मेरा यह वाण अमोध है। बताओ इसे किस स्थान पर छोड़ा जाए। राम की बात सुनकर समुद्र कहता है कि ‘प्रभो! जैसे जगत में आप सर्वत्र विख्यात एवं पुण्यात्मा हैं, उसी प्रकार मेरे उत्तर की ओर दु्रमकुल्य नाम से विख्यात एक बड़ा पवित्र देश है, वहां आभीर आदि जातियों के बहुत-से मनुष्य निवास करते हैं, जिनके रूप और कर्म बड़े ही भयानक हैं। वे सबके सब पापी और लुटेरे हैं। वे लोग मेरा जल पीते हैं। उन पापाचारियों का स्पर्श मुझे प्राप्त होता रहता है, इस पाप को मैं सह नहीं सकता, श्रीराम! आप अपने इस उत्तम वाण को वहीं सफल कीजिए। महामना समुद्र का यह वचन सुनकर सागर के दियाए अनुसार उसी देश में वह अत्यंत प्रज्जवलित वाण छोड़ दिया। वह वाण जिस स्थान पर गिरा था, वह स्थान उस वाण के कारण ही पृथ्वी में दुर्गम मरुभूमि के नाम से प्रसिद्ध हुआ।‘\nराम-रावण काल में यादवों के राज्य दु्रमकुल्य को समुद्र द्वारा पवित्र बताने तथा वहां निवास करने वाले यादवों को पापी एवं भयानक कर्म वाला लुटेरा कहने से सिद्ध हो जाता है कि यादव न आर्य हैं और न क्षत्रिय, अन्यथा वाल्मीकि और समुद्र इन्हें पापी नहीं कहते। जिस तरह से इस देश में दलितों को तालाब, कुओं आदि से पानी पीने नहीं दिया जाता था और डॉ. आम्बेडकर को महाड़ तालाब आंदोलन करना पड़ा, क्या उससे भी अधिक वीभत्स घटना यादवों के दु्रमकुल्य राज्य के साथ घटित नहीं हुई है? रामचरितमानस में भी तुलसीदास ने उत्तर कांड के 129 (1) में लिखा है कि आभीर यवन, किरात खस, स्वचादि अति अधरुपजे। अर्थात अहीर, मुसलमान, बहेलिया, खटिक, भंगी आदि पापयोनि हैं। इसी प्रकार व्यास स्मृति का रचयिता एक श्लोक में कहता है कि ‘बढ़ई, नाई, ग्वाला, चमार, कुम्भकार, बनिया, चिड़ीमार, कायस्थ, माली, कुर्मी, भंगी, कोल और चांडाल ये सभी अपवित्र हैं। इनमें से एक पर भी दृष्टि पड़ जाए तो सूर्य दर्शन करने चाहिए तब द्धिज जाति अर्थात बड़ी जातियों का एक व्यक्ति पवित्र होता है।‘\nइसी कारण महान इतिहासकार डीडी कौशाम्बी ने अपनी पुस्तक ‘प्राचीन भारत की संस्कृति और सभ्यता‘ में लिखा है - ‘ऋग्वेद में कृष्ण को दानव और इंद्र का शत्रु बताया गया है और उसका नाम श्याम, आर्य पूर्व लोगों का द्योतक है। कृष्णाख्यान का मूल आधार यह है कि वह एक वीर योद्धा था और यदु कबीले का देवता था। परंतु सूक्तकारों ने पंजाब के कबीलों में निरंतर चल रहे कलह से जनित तत्कालीन गुटबंदी के अनुसार, इन यदुओं को कभी धिक्कारा है, तो कभी आशीर्वाद दिया है। कृष्ण शाश्वत भी हैं और मामा कंस से बचाने के लिए उसे गोकुल में पाला गया था। इस स्थानांतरण ने उसे उन अहीरों से भी जोड़ दिया, जो ईसा की आरंभिक सदियों में ऐतिहासिक एवं पशुपालक लोग थे और जो आधुनिक अहीर जाति के पूर्वज हैं। कृष्ण गोरक्षक था, जिन यज्ञों में पशुबलि दी जाती थी, उनमें कृष्ण का कभी आह्वान नहीं हुआ है, जबकि इंद्र, वरुण तथा अन्य वैदिक देवताओं का सदैव आह्वान हुआ है। ये लोग अपने पैतृक कुलदेवता को चाहे जिस चीज की बलि भेंट करते रहे हों, पर दूसरे कबीलों द्वारा उनकी इस प्रथा को अपनाने का कोई कारण नहीं था। दूसरी तरफ जो पशुचर लोग कृषि जीवन को अपना रहे थे, उन्हें इंद्र की बजाय कृष्ण को स्वीकार करने में निश्चित ही लाभ था। सीमा प्रदेश के उच्च वर्ग के लोग गौरवर्ण के थे। उनका मत था कि काला आदमी बाजार में लगाए गए काले बीजों के ढेर की भांति है और उसे शायद ही कोई ब्राह्मण समझने की भूल कर सकता है। कन्या का मूल्य देकर विवाह करने का पश्चिमोत्तर में जो रिवाज था, वह भी पूर्ववासियों को विकृत प्रतीत होता था। कन्या हरण की प्रथा थी, जिसका महाभारत के अनुसार, कृष्ण के कबीले में प्रचलन था और ऐतिहासिक अहीरों ने भी जिसे चालू रखा और जो पूर्ववासियों को विकृत लगती थी। अंततोगत्वा ब्राह्मण धर्मग्रंथों ने इन दोनों प्रकार के विवाहों को अनार्य प्रथा में कहकर निषिद्ध घोषित कर दिया।‘\nडीडी कौशाम्बी अपनी पुस्तक में स्पष्ट करते हैं कि कृष्ण आर्यों की पशु बलि के सख्त विरोधी थे, यानी गोरक्षक थे। कृष्ण की बहन सुभद्रा से अर्जुन द्वारा भगाकर शादी करने का उल्लेख मिलता है। इस प्रकार कौशाम्बी ने भी कृष्ण को अनार्य अर्थात असुर माना है।\nइतिहासकार भगवतशरण उपाध्याय ने अपनी ऐतिहासिक पुस्तक ‘खून के छींटे इतिहास के पन्नों पर‘ में लिखा है कि क्षत्रियों ने ब्राह्मणों के देवता इंद्र और ब्राह्मणों के साधक यज्ञानुष्ठानों के शत्रु कृष्ण को देवोत्तर स्थान दिया। उन्होंने उसे जो क्षत्रिय भी न था, यद्यपि क्षत्रिय बनने का प्रयत्न कर रहा था, को विष्णु का अवतार माना और अधिकतर क्षत्रिय ही उस देव दुर्लभ पद के उपयुक्त समझे गए।\nउपाध्याय ने इसे भी स्पष्ट कर दिया है कि कृष्ण ब्राह्मणों के देवता इंद्र और उनके यज्ञानुष्ठानों के प्रबल विरोधी थे, जबकि वे क्षत्रिय नहीं थे। कृष्ण के बारे में उपाध्याय ने लिखा है कि वे क्षत्रिय बनने का प्रयत्न कर रहे थे। अब तक जो भी प्रमाण मिले हैं, वे यही सिद्ध करते हैं कि अहीर और कृष्ण आर्यजन नहीं थे। कृष्ण और अहीर इस देश के मूलनिवासी काले लोग थे। इनका आर्यों से संघर्ष चला है।\nऋग्वेद कहता है कि निचुड़े हुए, गतिशील, तेज चलने वाले व दीप्तिशाली सोम काले चमड़े वाले लोगों को मारते हुए घूमते हैं, तुम उनकी स्तुति करो। ( मंडल 1 सूक्त 43)\nइस आशय के अनेक श्लोक ऋग्वेद में हैं, जो यह सिद्ध करते हैं कि आर्य लोग भारत के मूल निवासियों से किस हद तक नफरत करते थे तथा उन्होंने चमड़ी के रंग के आधार पर इनकी हत्याएं की हैं। यादवश्रेष्ठ कृष्ण काली चमड़ी वाले थे। इंद्र और यज्ञ विरोधी होने के लिहाज से ऋग्वेद के अनुसार, उनका संघर्ष अग्नि, सोम, इंद्र आदि से होना स्वाभाविक है।\nजिनसे जीत नहीं सकते, उन्हें अपने में मिला लो\nऋग्वेद से लेकर तमाम शास्त्रों में अहीर व अहीर नायक कृष्ण अनार्य कहे गए हैं, लेकिन इसके बावजूद जब इस देश के मूल निवासियों में कृष्ण का प्रभाव कायम रहा, तो इन आर्यों ने कृष्ण के साथ नृशंसता बरतने के बावजूद उन्हें भगवान बना दिया और कृष्णवंशीय बहादुर जाति को अपने सनातन पंथ का हिस्सा बनाने में कामयाबी हासिल कर ली।\nजब कृष्ण अनार्य थे, तो गीतोपदेश का सवाल उठना लाजिमी है। गीतोपदेश में कृष्ण ने खुद भगवान होने, ब्राह्मण श्रेष्ठता, वर्ण व्यवस्था बनाने जैसे अनेक गले न उतरने वाली बातें कही हैं। ऋग्वेद स्वयं ही गीता में उल्लेखित बातों का खंडन करता है। जब कृष्ण खुद वेद के अनुसार, असुर और इंद्रद्रोही थे, तो वे वर्ण व्यवस्था को बनाने की बात कैसे कर सकते हैं। गीता में ब्राह्मणवाद को मजबूत बनाने वाली जो भी बातें कृष्ण के मुंह से कहलवाई गई हैं, वे सत्य से परे हैं। काले, अवर्ण असुर कृष्ण कभी भी वर्ण-व्यवस्था के समर्थक नहीं हो सकते। भारत के मूल निवासियों में अमिट छाप रखने वाले कृष्ण का आभामंडल इतना विस्तृत था कि आर्यों को मजबूरी में कृष्ण को अपने भगवानों में सम्मिलित करना पड़ा। यह कार्य ठीक उसी तरह से किया गया, जिस तरह से ब्राह्मणवाद के खात्मा हेतु प्रयत्नशील रहे गौतम बुद्ध को ब्राह्मणों ने गरुड़ पुराण में कृष्ण का अवतार घोषित कर खुद में समाहित करने की चेष्टा की।\nजिस तरह से असुर कृष्ण की भारतीय संस्कृति आर्यों ने उदरस्थ कर ली, उसी तरह बुद्ध की वैज्ञानिक बातों ने हिन्दू धर्म के अवैज्ञानिक कर्मकांडों के समक्ष दम तोड़ दिया। डॉ. आम्बेडकर के बौद्ध धर्म ग्रहण करने के बाद अब भारत में कुछ बौद्ध नजर आ रहे हैं, वरना इन आर्यों ने बुद्ध को कृष्ण का अवतार और कृष्ण को विष्णु का अवतार घोषित कर कृष्ण एवं बुद्ध को निगल लिया था। कितनी विडंबना है कि विष्णु का अवतार जिस कृष्ण को बताया गया है, वह कृष्ण लगातार वेद से लेकर महाभारत ग्रंथ में इंद्र से लड़ रहा है।\nएक सवाल उठेगा कि यदि कृष्ण आर्य या क्षत्रिय नहीं थे, तो श्रीमद्भागवद गीता में क्यों लिखा है कि यदुवंश का नाम सुनने मात्र से सारे पाप दूर हो जाते हैं। (स्कंध-9. अध्याय. 23, लोक.19) मैं इस संदर्भ में यही कहूंगा कि असुर कृष्ण अति लोकप्रिय थे। वे लोकनायक थे। उनकी लोकप्रियता इस देश के मूल निवासियों में इतनी प्रबल थी कि आर्य उन्हें उनके मन से निकाल पाने में सफल नहीं थे।\nबहरहाल, मैंने कृष्ण और यादवों के संदर्भ में कुछ तथ्य विभिन्न स्रोतों से एकत्रित कर तर्कशील पाठकों के समक्ष बहस हेतु रखा है। मैं यह सवाल अब पाठकों के लिए छोड़ रहा हूं कि कृष्ण कौन थे ? यादव किस वर्ण के हैं ? मैं समझता हूं कि ये प्रश्न अब अनुत्तरित नहीं रह गए हैं।\nलेखक परिचय : चंद्रभूषण सिंह यादव यादव समाज की प्रमुख पत्रिका ‘यादव शक्ति‘ के प्रधान संपादक हैं। यह लेख ‘फाॅरवर्ड प्रेस‘ के अगस्त, 2014 की कवर स्टोरी के रूप में प्रकाशित हो चुका है।\nप्रस्तुतकर्ता Rajiv Mani पर 2:11 pm इस संदेश के लिए लिंक\n‘मंडल कमीशन की सभी अनुशंसाओं को लागू किये बिना पिछड़ों का उत्थान नहीं‘\nविभिन्न मांगों के लेकर ओबीसी का दिल्ली के जंतर मंतर पर प्रदर्शन\nकेन्द्रीय विद्यालयों के नामांकन में ओबीसी बच्चों को मिले 27 फीसदी आरक्षण\nबजट में हो अलग से फंड का प्रावधान\nब्याज मुक्त लोन की भी हो व्यवस्था\nनई दिल्ली : नई सरकार पर ओबीसी समुदाय के प्रति उपेक्षा का आरोप लगाते हुए मंडल दिवस की 25वीं वर्षगाठ के अवसर पर ओबीसी समुदाय ने प्रधानमंत्री से विभिन्न मांगों के लेकर दिल्ली के जंतर मंतर पर प्रदर्शन किया। इस अवसर पर प्रधानमंत्री को एक मांग-पत्र भी सौंपा गया। इसमें कहा गया है कि केंद्र सरकार द्वारा संचालित केन्द्रीय विद्यालय, जवाहर नवोदय विद्यालय, सैनिक स्कूल आदि केन्द्रीय स्कूलों के नामांकन में ओबीसी बच्चों के लिए 27 प्रतिशत आरक्षण लागू किया जाय। साथ ही, केन्द्रीय बजट में ओबीसी के लिए अलग से फंड का प्रावधान हो। ओबीसी उद्यमियों के लिए विशेष रियायत और पिछड़े समुदाय की दस्ताकारी-कारीगरी से जुड़ी जातियों को ब्याज मुक्त लोन दिया जाय, ताकि वे अपने व्यवसाय का आधुनिकीकरण द्वारा देश की उन्नति में योगदान कर सकें।\nऑल इंडिया बैकवर्ड स्टूडेंट्स फोरम, जेएनयू के तत्वावधान में आयोजित इस कार्यक्रम में दिल्ली के प्रमुख विश्वविद्यालयों के छात्र, बुद्धिजीवी, पत्रकार, सामाजिक कार्यकर्ता और राजनेता शामिल हुए। कार्यक्रम को संबोधित करते हुए जेडीयू के सांसद अली अनवर अंसारी ने कहा कि सरकार द्वारा मंडल कमीशन की रिपोर्ट को खंड-खंड करके लागू करने के कारण सामाजिक न्याय का सपना साकार नहीं हो पा रहा है। और अब ओबीसी में किन्नरों को शामिल करना सरासर सामाजिक न्याय के खिलाफ है। उन्होंने पुनर्याचिका दायर कर सरकार से इसे तत्काल वापस लेने की मांग की।\nइस अवसर पर आरजेडी सांसद जयप्रकाश नारायण ने कहा कि मंडल कमीशन की सभी अनुशंसाओं को लागू किये बिना पिछड़े वर्ग का उत्थान संभव नहीं है। उन्होंने सामाजिक न्याय की राजनीतिक शक्तियों को एकजूट होने और युवाओं को मोर्चा संभालने का आह्वान किया। उन्होंने कहा कि उनकी पार्टी पिछड़े वर्गों के उत्थान के लिए संसद से लेकर सड़क तक आंदोलन करती रही है और आगे भी सामाजिक न्याय के प्रति हमारी पूरी प्रतिबद्धता है। जेएनयू के छात्र नेता और एआईबीएसएफ के राष्ट्रीय अध्यक्ष जितेंद्र यादव ने चुनावी सर्वेक्षणों का हवाला देते हुए कहा कि नई सरकार बनाने में ओबीसी मतदाताओं का सबसे बड़ा योगदान रहा है। परंतु वर्तमान सरकार के बजट और तमाम योजनाओं से ओबीसी वंचित रखने के कारण समुदाय को निराशा हाथ लगी है। उन्होंने प्रधानमंत्री से अपील की कि ओबीसी समुदाय की इन मांगों पर तत्काल कार्यवाही करें।\nकार्यक्रम में फाॅरवर्ड प्रेस के संपादक प्रमोद रंजन, सोशल ब्रेनवास पत्रिका के कौशलेंद्र यादव, सर्वसमाज संघर्ष समिति के संयोजक वेदपाल तंवर, स्त्रीकल के संपादक संजीव चंदन, जनता दल इंटिग्रेटेड पार्टी के राष्ट्रीय अध्यक्ष दानबहादुर यादव, महामंत्री ईश्वर पटेल, अखंड भारत समाज पार्टी के दिनेश कुशवाहा, पूर्व सांसद रामअवधेश सिंह समेत करीब 300 लोग शामिल हुए।\nप्रस्तुतकर्ता Rajiv Mani पर 1:56 pm इस संदेश के लिए लिंक\nस्थान: Jantar Mantar, New Delhi\nसिसिल साह के प्रयास से चर्च को मिला ऐतिहासिक व पर्यटक स्थल का दर्जा\nपटना सिटी : पटना सिटी में एक बड़ा चर्च है। यहां 1620 में मां मरियम की मूर्ति की स्थापना की गयी थी। आज इस चर्च को धार्मिक स्थल के साथ ऐतिहासिक एवं पर्यटक स्थल के रूप में पहचान मिल चुकी है। पटना सिटी पल्ली के पल्ली पुरोहित फादर जेरोम अब्राहम कापुचिन धर्मसमाज के हैं। इस धर्म समाज के पुरोहित खुद ही प्रभु येसु ख्रीस्त के घर की साफ-सफाई करते हैं। पल्ली पुरोहित होने के बावजूद वे झाड़ू लगाते हैं। इनके कार्यकाल में 394 साल पुराने इस महागिरजाघर में सुधार हुआ। धार्मिक भ्रमण के दौरान जेरूसलेम से पवित्र जल, जेरूसलेम की मिट्टी, असीसी का पानी, रोम के पत्थर, असीसी की मिट्टी, असीसी के कैंडल और पटना महाधर्मप्रांत के प्रथम धर्माध्यक्ष हार्टमन की लकड़ी को व्यवस्थित ढंग से चर्च में रखा गया है। पर्यटक आकर श्रद्धा से इन्हें देखते हैं। यहां पवित्र घंटा है, जिसे बजाया जाता है।\nपल्ली पुरोहित फादर जेरोम अब्राहम बताते हैं कि यूपीए सरकार के कार्यकाल में चर्च को पर्यटक स्थल का दर्जा मिला। इसका श्रेय बिहार प्रदेश कांग्रेस कमेटी के अल्पसंख्यक प्रकोष्ठ के समन्वयक सिसिल साह को जाता है। उन्होंने लगातार यूपीए सरकार के केन्द्रीय मंत्रियों को इस संबंध में पत्र लिखा। अंततः इस महागिरजाघर को एक धार्मिक स्थल के साथ ऐतिहासिक एवं पर्यटक स्थल घोषित कर दिया गया।\nफादर जेरोम अब्राहम ने कहा कि सूबे के चर्चों में यह इकलौता चर्च है, जो शानदार ढंग से बना है। अभी हाल में मां मरियम का ग्रोटो निर्माण किया गया है। चर्च के मुख्य द्वार को आकर्षक ढंग से बनाया गया है। इन सब कार्यों में पटना महाधर्मप्रांत के महाधर्माध्यक्ष विलियम डिसूजा का सहयोग प्राप्त हो रहा है। इसके अलावा पल्ली के लोगों का योगदान भी मिला है।\nपटना : वर्ष 1986-87 में 42 और 1987-88 में 17 आवासीय भूमिहीनों को जमीन की बंदोबस्ती पर्चा मिली। इस तरह कुल 59 लोगों में बिन्द जाति के 40, दुसाध जाति के 2, मुसहर जाति के 16 और विजय धान के एक हैं। इनमें से कुछ लोग जमीन मिलने पर कब्जा जमा पाने में सफल रहे। कुछ को दबंगों ने जमीन पर से खदेड़ दिया। इसमें महादलित मुसहर समुदाय के लोग हैं। सभी 26-27 सालों से भटक रहे हैं।\nसभी ने जून, 2014 को अनुमंडलाधिकारी कार्यालय, दानापुर के जनता दरबार में फरियाद किया। इनको सरकार से 0.02 डिसमिल गैरमजरूआ जमीन की बन्दोबस्ती की गयी थी। यह जमीन पटना जिले के दानापुर अंचल के जलालपुर ग्राम में स्थित है। गैरमजरूआ जमीन बन्दोबस्ती केस न0 13, वर्ष 1987-88 के अधीन है। इन्हें जिला कार्यालय, पटना के राजस्व शाखा के द्वारा औपबंधिक परवाना दिया गया है। महादलित मुसहर और बिन्द समुदाय के लोगों ने निर्गत परवाना के आलोक में ग्राम जलालपुर, थाना न0 22, खाता न0 149, खेसरा न0 274, 291 और एराजी 0.02 डिसमिल जमीन पर जाकर कब्जा करना चाहा। कुछ बसे और कुछ बस नहीं सके।\nयह जमीन रूपसपुर थानान्तर्गत अभिमन्यु नगर में है। यहां महादलित दिन में झोपड़ी बनाकर चले गए और रात में जलालपुर के दबंगों ने झोपड़ी में आग लगा दी। दबंग खुलेआम धमकी देने लगे। आतंकित होकर महादलित भाग गए। ये आज भी सहमे और डरे हुए हैं। इसी संदर्भ में दानापुर प्रखंड के अंचलाधिकारी सीओ कुमार कुंदन लाल को फरवरी, 2013 में एक स्मार पत्र सौंपा गया। सीओ साहब अभिमन्यु नगर आए। आश्वासन दिया, लेकिन हुआ उलटा। दबंगों ने अपने मकान के आगे बढ़ा-चढ़ाकर चहारदीवारी खड़ी कर ली। रास्ता भी बना लिया। कुछ इसी जमीन पर खेती कर रहे हैं।\nइन्दिरा आवास योजना में बंदरबांट\nभोजपुर : संदेश प्रखंड के जमुआंव पंचायत के कुसरे गांव की दक्षिण तरफ रहते हैं दुलारचंद मुसहर। महादलित दुलारचंद की झोपड़ी में छोटे-बड़े मिलाकर कुल 26 लोग रहते हैं। इनको बीपीएल सूची में9अंक प्राप्त है। इनसे अधिक अंक वालों को इन्दिरा आवास योजना की राशि मिल चुकी है और वे मकान बनाकर रह रहे हैं। 2011 में इन्दिरा आवास योजना की राशि स्वीकृत की गयी थी। वहीं दुलारचंद के मामले में3साल के बाद भी सुनवाई नहीं हो रही है।\nदुलारचंद ने बताया कि हमारा इन्दिरा आवास पास था। खाता भी खुला था। जब पैसा निकालने बैंक गए तो बैंक मैनेजर, संदेश ने बताया कि पैसा नहीं आया है। प्रभावित मुसहर का आरोप है कि पंचायत समिति के सदस्य जितेन्द्र और पंचायत के मुखिया के कारण यह सब हो रहा है। दोनों के हाथ होने के कारण संदेश प्रखंड के बीडीओ असहाय दिख रहे हैं। यहां रिश्वत का बोलबाला पंचायत से प्रखंड तक है। दुलारचंद ने मुख्यमंत्री जीतन राम मांझी से आग्रह किया है कि वे भोजपुर जिले के जिलाधिकारी को आदेश निर्गतकर स्वीकृति राशि दिलवाने में उसकी मदद करें।\nवहीं संदेश प्रखंड के डिहरा पंचायत के धर्मपुर गांव में तुलसी मुसहर रहते हैं। तुलसी कहते हैं कि हमलोगों को अगस्त, 2011 में इन्दिरा आवास योजना की राशि 45 हजार रू. स्वीकृत हुई थी। इसमें 30 हजार रू. दिए गए, 15 हजार रू. नहीं मिले। उस समय यह कहा गया कि मकान के लिन्टर तक बन जाने के बाद शेष 15 हजार रू. मिलेंगे। घर के पाटन के बाद भी यह रकम नहीं मिली। यह भी महादलितों से कहा गया कि शौचालय का निर्माण भी करवाना होगा। इतने कम पैसे में यह कैसे बन पायेगा। यही समस्या दुखित मुसहर, नमी मुसहर, गणेश मुसहर, पियासी मुसहर, राधे मुसहर, संतोष मुसहर की भी है।\nदो दिवसीय कैडर प्रशिक्षण शिविर का आयोजन\nगया : पिछले दिनों पैक्स के सहयोग से प्रगति ग्रामीण विकास समिति ने 16 प्रखंडों में दो दिवसीय कैडर प्रशिक्षण शिविर का आयोजित किया। शिविर में कुल 899 कैडरों ने हिस्सा लिया, इसमें अधिकांश महिलाएं थीं। इस अवसर पर भूमि अधिकार, स्वास्थ्य, मनरेगा, राष्ट्रीय स्वास्थ्य बीमा योजना, जननी सुरक्षा योजना आदि पर विस्तार से चर्चा की गयी।\nशिविर में वक्ताओं ने कहा कि भूमि के बिना मनुष्य का मान-सम्मान और पहचान नहीं है। भूमि का रहना अनिवार्य है। बिहार में भूमि को विभिन्न श्रेणी में रखा गया है। भूदान भूमि, गैर मजरूआ भूमि, आम गैर मजरूआ भूमि, मालिक गैर मजरूआ भूमि, मठ-मंदिर की भूमि, चरागाह भूमि, चिरारी की भूमि, बेचिरागी भूमि, सैरात की भूमि, भू हदबंदी भूमि, रैयती भूमि, वन भूमि, आवासीय भूमि, श्मशान भूमि, खेल भूमि, लगानी और बेलगानी भूमि आदि। इन सब भूमि पर अनेक समस्याएं हैं। सरकार द्वारा वितरित भूमि पर वाजिब लोगों का कब्जा नहीं है। काबिज भूमि पर पट्टा नहीं, दाखिल खारिज नहीं, अनेक के नाम से परवाना वितरण, वासगीत भूमि का पर्चा नहीं होना जैसी कई समस्याएं हैं। साथ ही, वासभूमि पर अन्य का स्वामित्व होना।\nइस अवसर पर मनरेगा से संबंधित जानकारी दी गयी। जैसे, मनरेगा में काम पाने का हक किसे है? एक वर्ष में मनरेगा श्रमिकों को कितने दिनों का रोजगार मिलेगा? श्रमिकों को काम कैसे मिलेगा? काम किधर उपलब्ध कराया जाएगा? बेरोजगारी भत्ता किसको और कब मिलेगा? बेरोजगारी भत्ता कितना मिलता है? एक बार में मनरेगा के तहत कितने दिनों का काम मांगा जा सकता है? मजदूरी कितनों दिनों के अंदर मिलनी है? काम के लिए आवेदन किसको देना है? कार्य स्थल पर श्रमिकों को क्या-क्या सुविधाएं उपलब्ध करायी जाती हैं? साथ ही, मनरेगा पर दलीय चर्चा की गयी।\nराष्ट्रीय स्वास्थ्य बीमा योजना, संस्थागत प्रसव, जननी सुरक्षा योजना, सामाजिक सुरक्षा पेंशन, कबीर अंत्येष्ठि योजना, मुख्यमंत्री परिवार लाभ योजना, खाद्य सुरक्षा अधिनियम, आंगनबाड़ी केन्द्र, शिक्षा का अधिकार, मध्याह्न भोजन, असंगठित मजदूरों का बीमा योजना, सूचना का अधिकार, घरेलू हिंसा आदि पर भी जानकारी दी गयी। शिविर में नालंदा जिला समन्वयक चन्द्रशेखर, दरभंगा जिला समन्वयक बीके सिंह, जहानाबाद जिला समन्वयक नागेन्द्र कुमार, कटिहार जिला समन्वयक बाबूलाल चैहान, गया जिला समन्वयक अनिल पासवान, अररिया जिला समन्वयक विजय गौरेया, भोजपुर जिला समन्वयक सिंधु सिन्हा और बांका जिला समन्वयक वीणा हेम्ब्रम ने संयुक्त रूप से कहा कि प्रशिक्षण शिविर में आए कैडरों को जन अधिकार और जन आवाज बुलंद करने की जानकारी दी गयी।\nमहिला सशक्तिकरण की दिशा में प्रयास\nमधेपुरा : महिला सशक्तिकरण की दिशा में मधेपुरा में जोरदार प्रयास हो रहा है। जिले के सिहेश्वर, शंकरपुर, गम्हरिया, मुरलीगंज, कुमारखंड, मधेपुरा और ग्वालपाड़ा प्रखंड के दलित, महादलित और पिछड़ी जाति के गांवों में सहयोगिनी और सहेली नामक कार्यकर्ताओं के द्वारा कार्य किया जा रहा है।\nमहिला समाख्या, केन्द्र सरकार के मानव संसाधन विकास मंत्रालय द्वारा प्रायोजित कार्यक्रम है। इसके द्वारा सहयोगनी कार्यकर्ता को बहाल किया गया है। इन्हें3हजार रू. मानदेय दिये जाते हैं। प्रखंड के 10 गांवों में कार्य इन्हें करना है। 25 सहयोगिनी कार्यकर्ताओं को बहाल किया गया है। इनको गांव घर में महिला समूह का गठन करना है। स्वयं सहायता बचत समूह बनाना है। स्वास्थ्य, शिक्षा, सरकारी योजनाओं की जानकारी और उनका लाभ दिलवाना है।\nमहिला सशक्तिकरण के तहत मधेपुरा में 30 जगजगी केन्द्र खोले गये हैं। जगजगी केन्द्र को संचालित करने के लिए सहेली कार्यकर्ताओं को बहाल किया गया है। इन्हें डेढ़ हजार रू. मानदेय मिलते हैं। एक केन्द्र में 13-14 साल की 20 किशोरियों और 20 ही महिलाओं को साक्षर किया जाता है। मात्र4घंटे में किशोरियों और महिलाओं को गीत, नुक्कड़ नाटक, नारा आदि के माध्यम से जागरूक किया जाता है। इनको भी पढ़ना-लिखना, स्वास्थ्य, सरकारी योजनाओं के बारे में जानकारी दी जाती है।\nपेट की खातिर 75 की उम्र में भी करता है काम\nपटना : दीघा पोस्ट ऑफिस के सामने जूता-चप्पल बनाते हैं तेजस्वी राम। पिछले7सालों से एक पीपल के पेड़ के नीचे ये यह काम करते हैं। तेजस्वी बताते हैं कि जब वे7साल के थे, तबसे जूता-चप्पल बनाते हैं। आज तेजस्वी की उम्र करीब 75 साल है। इनके चार बच्चे हैं। एक बीए पास है। नौकरी की तलाश में भटक रहा है।\nतेजस्वी कहते हैं कि इस पेड़ के नीचे ही सारा दिन काम करता हूं। यहीं घर से खाना आ जाता है। जब नींद आती है, सो जाता हूं। नींद खुलते ही काम करने लगता हूं। तेजस्वी कहते हैं कि पश्चिमी दीघा ग्राम पंचायत की मुखिया ने इंदिरा गांधी सामाजिक सुरक्षा पेंशन दी है। यह हर महीने मिलना चाहिए, मगर तीन माह में मिलता है। साथ ही यह राशि बहुत कम है।\nयहां ‘मरणदेवा‘ से बचाती है भक्तिनी !\nमहादलितों के बीच फैला है अंधविश्वास\nसाल भर के अंदर टीबी बीमारी से दर्जनों की मौत\nपटना : दीघा में एक मुहल्ला है। नाम है शबरी काॅलोनी। यहां मुसहरों की एक बड़ी बस्ती है। अबतक यहां के कई मुसहर टीबी बीमारी से मर चुके हैं। इनमें से ही एक है बुद्ध मांझी। बुद्ध पलम्बर मिस्त्री का कार्य करता था। अच्छी-खासी कमाई होती थी उसकी। पिछले कुछ सालों से बुद्ध टीबी की बीमारी से परेशान था। अच्छी कमाई के बावजूद वह पौष्टिक आहार नहीं लेता था। नियमित रूप से टीबी की दवा भी नहीं लेता था। हां, दारू उसकी कमजोरी बन गई थी। इस कारण टीबी के जीवाणु फैलते चले गये और एक दिन ऐसा भी आया कि उसे खून की उल्टी होने लगी। फिर क्या था, डाॅक्टरों ने जवाब दे दिया था और अंततः उसकी मौत हो गयी।\nकेवल बुद्ध मांझी ही क्यों, उसके जैसे कई थे, जो अब मर चुके हैं। मुसहरी के लोगों ने तो कइयों के नाम तक भुला दिए। कुछ याद हैं भी तो बस चर्चा या मरणदेवा पूजा तक। जी हां, मरणदेवा पूजा! बताया जाता है कि साल भर के अंदर सिर्फ इस मुसहरी में दर्जनों काल के गाल में समा गये।\nमुसहरों का मानना है कि मृत्यु के बाद मनुष्य मरणदेवा बन जाता है। अगर उसकी पूजा नहीं की गई, तो वह काफी आफत मचाता है। पहले घर के लोगों को अपनी चंगुल में लेता है, फिर बाहर वालों को। मौत का सिलसिला शुरू हो जाता है। एक-एक कर लाशों की लाइन लग जाती है।\nकुछ ऐसे ही कारणों से बचने को दुखनी देवी ने नेऊरा मुसहरी से ‘भक्तिनी’ को बुलाया है। भक्तिनी बैठकी लगा चुकी है। अपने बाल खोलकर भक्तिनी देवी-देवताओं व मरणदेवा के नाम से भूत खेलाने लगती है। भूत खेलावन कर देवी-देवताओं को खुश कर लिया जाता है। परिवार के सभी मरणदेवा या मनुष्यदेवा को स्मरण कर खुश किया जाता है। इनमें अभी-अभी मृत्यु को प्राप्त बुद्ध मांझी भी है। मरणदेवा को खेलाकर घर के अंदर एक कोने में स्थान दे दिया गया। अब हर साल मरणदेवा या मनुष्यदेवा के रूप में इनकी पूजा होगी। बताया गया कि अगर ऐसा नहीं किया जाता, तो मुसहरी के अंदर किसी की मौत होने पर बुद्ध मांझी को ही जिम्मेवार ठहराया जाता। इसे लेकर दुखनी देवी को प्रताडि़त किया जाता। अब दुखनी देवी सामाजिक प्रताड़ना से बची रह सकेगी।\nकुछ माह पहले बुद्ध मांझी और दुखनी देवी के नौजवान बेटा प्रमोद की मौत हो गयी थी। वह किडनी का मरीज था। गरीबी और लाचारी के कारण बेहतर ढंग से इलाज नहीं हो सका। अभी दुखनी देवी भी बीमार है। उसे भी टीबी की बीमारी है।\nविडम्बना यह है कि इस बस्ती में सरकारी एवं गैर सरकारी संस्थाओं द्वारा समय-समय पर कार्य किया जाता रहा है। इसके बावजूद अंधविश्वास खत्म होने का नाम नहीं ले रहा है। गंदगी, बीमारी और नशा यहां के लोगों की पहचान और किस्मत, दोनों, बन चुकी है। यह भी सच है कि अभी तक यहां ईमानदार प्रयास नहीं किये गये हैं, अगर किये जाते तो कहानी कुछ और ही लिखी जाती। और यह मुसहरी तो एक उदाहरण भर है, सूबे के सभी मुसहरी की हालत करीब ऐसी ही है। बीमारी और फिर हर दिन डराती मौत, किसी मरणदेवा की तरह! विडम्बना यह भी है कि सूबे के मुख्यमंत्री इसी विरादरी से आते हैं। इसके बावजूद इनकी जिन्दगी जस की तस चल रही है। अभी तक इन महादलितों के लिए कुछ नहीं किया गया। इसे लेकर इनमें आक्रोश भी दिखता है।\nप्रस्तुतकर्ता Rajiv Mani पर 3:31 pm इस संदेश के लिए लिंक\nभगवान भरोसे हैं संथाल आदिवासी\nBarki Hembrem with mother in law\nसखुआ के पत्तों से पत्तल बनाकर चलता है गुजारा\nबांका : चांदन प्रखंड में दक्षिण कसवा बसिला ग्राम पंचायत है। दऊवा पहाड़ और घनघोर जंगल यहां की पहचान है। इसी पहाड़ और जंगल के बीच एक छोटा-सा गांव है, नाम है पहाड़पुर। संथाल आदिवासियों का गांव। इस गांव में पहुंचने के लिए कोई रास्ता नहीं है। जंगल और पहाड़ किनारे-किनारे होकर ही आया-जाया जा सकता है। गांव के लोगों का मुख्य पेशा है जंगल से सखुआ के पेड़ से पत्तों को तोड़ना और उससे पत्तल बनाकर बाजार में बेचना। दिनभर कड़ी परिश्रम के बाद कुछ रुपए ही मिल पाते हैं। और वह भी जान जोखिम में डालकर!\nLeaf for Pattal\nदरअसल जंगल में जानवर और आदमी दोनों से बराबर खतरा बना रहता है। जहां एक ओर जंगली जानवर का शिकार गांव के कई लोग हो चुके हैं, वहीं नक्सलियों और माओवादियों से भी आदिवासियों को खतरा बना रहता है। इन सबके बावजूद पेट की खातिर जान हथेली पर रखकर जंगल में रहना और पत्तल का करोबार करना पड़ता है।\nपहाड़पुर गांव के वार्ड नंबर5की वार्ड सदस्य है बड़की हेम्ब्रम। बड़की हेम्ब्रम सामाजिक कार्यों में बढ़-चढ़ कर हिस्सा लेती रही हैं। वह बताती है कि वार्ड सदस्य बन जाने के बाद भी सुबह उठकर क्रियाक्रम करने के बाद बासी भात खाकर 10 किलोमीटर का रास्ता तय कर दऊवा पहाड़ पहंुचती है। उसके बाद पहाड़ पर चढ़ जंगल में जाती है। यहां सखुआ के पेड़ से पत्ते तोड़ती है। उसे घर लाकर नीम के तिनके से जोड़कर पत्तल बनाती है। और फिर बाजार बेचने को ले जाती है। इस पूरी प्रक्रिया में तीन से चार दिन लग जाते हैं। 20 पत्तलों को बांधकर एक छोटा पैकेट बनाया जाता है। छोटे-छोटे 80 पैकेटों से एक बंडल। बाजार में 20 पत्तलों की कीमत इन्हें दो से तीन रुपए ही मिलती है। यह इनके श्रम से बहुत ही कम है।\nबड़की हेम्ब्रम कहती है कि मेरे पति मनरेगा के तहत सड़क के निर्माण में काम कर चुके हैं, मगर पैसा दक्षिण कसवा बसिला ग्राम पंचायत के मुखिया सुदामा बेसरा और रोजगार सेवक प्रमोद यादव मिलकर हड़प लिए। गांव के 14 अन्य लोगों का पैसा भी नहीं मिला। वह बताती है कि विकास के नाम पर गांव के लागों को कोई सुविधा नहीं मिली है। किसी योजना का कोई लाभ यहां नहीं मिल पाता है। मनरेगा के नाम पर तो जैसे लूट ही मची है। गांव के संथाल आदिवासी बस भगवान के भरोसे जी रहे हैं।\nप्रस्तुतकर्ता Rajiv Mani पर 3:22 pm इस संदेश के लिए लिंक\nस्थान: Banka, Jharkhand, India\nमुसहर समुदाय में 98 फीसदी महिलाएं अशिक्षित : सहदेव\nगया : बिहार सरकार के कार्मिक और प्रशासनिक सुधार विभाग द्वारा महादलित के रूप में इनकी पहचान की गई। इसके तहत बंतार, बौरी, भोगता, भुईया या भूमजीज, चैपाल, धोबी, डोम या धनगर, घासी, हलालखोर, हरि, मेहतर या भंगी, कंजर, कुरियर, लालबेगी, डबगर, मुसहर, नट, पान या सवासी, पासी, रजवार, तुरी और चमार जाति के लोगों को मिलाकर 21 और पासवान को मिलाकर 22 जातियां हंै। आकड़ों में अंतर होने के बाद भी मुसहरों की आबादी सूबे में 60 लाख है।\nमहादलित आयोग के उदय मांझी कहते हैं कि सरकार ने 2012 में टोला सेवकों का सेवाकाल समाप्त कर दिया था। पंचायत में विकास मित्र और टोला सेवक हैं, जो सरकार और जनता के बीच सेतु का कार्य करते हैं। विकास मित्र का काम लाभकारी योजनाओं के बारे में जानकारी देकर अधिकाधिक लाभ वंचित समुदायों को दिलवाना और टोला सेवकों का कार्य शिक्षा का अलख जगाना है। विकास मित्र और टोला सेवक को5हजार रूपए मानदेय दिये जाते हैं। अन्य सरकारी सेवकों की तरह इनकी अवकाश की सीमा 60 साल करने की मांग हो रही है। उदय मांझी कहते हैं कि वंचित समुदाय के लोग समस्याओं को लेकर आते ही नहीं है और न ही आवेदन देते हैं।\nगया के सहदेव मंडल कहते हैं कि मुसहर समुदाय की स्थिति दयनीय है। इस मुसहर समुदाय के 98 प्रतिशत महिलाएं तथा 90 प्रतिशत पुरूष आज भी अशिक्षित हैं। राज्य ही नहीं, देश भर में अपवाद स्वरूप डॉक्टर, जज, वकील, इंजीनियर, आईएएस पदाधिकारी तथा पीएचडी मिल पाते हैं।\nऐसे सरकारी वायदों का क्या\nपटना : काफी समय के बाद अल्पसंख्यक विद्यालय की श्रेणी में हार्टमन बालिका उच्च विद्यालय, कुर्जी को शामिल किया गया। वहीं पटना वीमेंस काॅलेज महाविद्यालय का दर्जा पाने को छटपटा रहा है। नीतीश की सरकार ने पटना वीमेंस काॅलेज को महाविद्यालय का दर्जा दिलवाने का वादा किया था। यह आजतक पूरा नहीं हो सका। अब तो इसपर किसी तरह की चर्चा तक नहीं होती। लोकसभा चुनाव के पूर्व भी पटना वीमेंस काॅलेज को महाविद्यालय बनाने का वादा किया गया था। तब वादा कर अल्पसंख्यक ईसाई समुदाय से वोट भी लिये गये थे। आज सूबे में जीतन राम मांझी की सरकार है। लोगों को उनसे काफी उम्मीदें हैं।\nपटना वीमेंस काॅलेज की प्राचार्य सिस्टर डोरिस डिसूजा ने बताया कि बिहार सरकार खुद महाविद्यालय बनाने का ऐलान करती है। लंबे-चैड़े भाषण में सीएम महाविद्यालय का प्रथम उप कुलपति बनाने की इच्छा जाहिर करते हैं। उसके बाद मामला अटक जाता है। ऐसा एक बार नहीं, तीन बार हो चुका है।\nपानी के अभाव में सरकारी स्कूल में खिचड़ी बंद\nपटना : दीघा थाना के बगल में नहर है। और इसके ठीक किनारे बसा है रामजीचक मुसहरी। पहले यहां पेयजल की समुचित व्यवस्था नहीं होने के कारण मुसहरों को काफी दूर से पानी लाना पड़ता था। सरकार द्वारा किसी तरह की मदद नहीं मिलने पर लोगों ने चंदा कर चापाकल लगवा लिया। लेकिन, इन मुसहरों की किस्मत भी दगा दे गयी। आजकल चापाकल से गंदा पानी आ रहा है। गंदे पानी से थोड़े राहत के लिए लोग बाल्टी में पानी भड़कर उसे एक घंटे तक छोड़ देते हैं। ऐसा करने पर पानी के नीचले सतह पर मिट्टी जम जाती है। फिर इस पानी को मुसहर कपड़े से छान लेते हैं। तब इस पानी को पीने के काम में लाते हैं।\nइसी नहर के किनारे एक सरकारी स्कूल है। यहां का चापाकल भी खराब पड़ा है। इसका असर विद्यालय के दोपहरिया भोजन पर पड़ रहा है। यहां पांच महीने से बच्चों को भोजन नहीं दिया जा रहा है। लोगों का कहना है कि अगर बच्चों को भोजन नहीं दिया जा रहा है तो अनाज ही दे दिया जाना चाहिए। लोगों का आरोप है कि इस संबंध में महिलाएं जब आवाज बुलंद करती हैं, तो स्कूल के टीचर सीधे थाना पहुंच जाते हैं। दीघा थाना की पुलिस टीचर के ही पक्ष में बोलकर मामला को दबा देती है। लोगों की मांग है कि इसकी जांच होनी चाहिए ताकि महादलितों के बच्चों एवं अभिभावकों के साथ न्याय हो सके।\nतलाक किसी समस्या का समाधान नहीं : पल्ली पुरोहित\nपटना सिटी : ईसाई धर्मरीति के अनुसार प्रशांत और स्मृति की शादी पिछले दिनों हो गयी। फादर जेरोम अब्राहम ने शादी की रस्म की आदायगी की। इस अवसर पर पटना सिटी पल्ली के पल्ली पुरोहित फादर जेराम अब्राहम ने कहा कि यह चर्च महागिरजाघर है। 1620 में इसकी स्थापित हुई थी। आज यह धार्मिक, ऐतिहासिक एवं पर्यटक स्थल बन चुका है।\nइस अवसर पर उन्होंने कहा कि शादी का बंधन आजीवन का होता है। यह गुड्डा-गुड्डी का खेल नहीं है। जो पवित्र बंधन में बंध जाता है, उसे कोई तोड़ नहीं सकता। उन्होंने कहा कि लोगांे को तलाक के चक्कर में नहीं फंसना चाहिए। अगर कोई इंसान किसी के उकसाने पर ऐसा करता है, तो उसे जीवन भर पश्ताना पड़ता है। उन्होंने आह्वान किया कि आपलोग पारिवारिक विघटन को टालने का प्रयास करें। उन्होंने कहा कि ईसाई धर्म के अनुसार विवाह का मतलब प्रेम और सेवा करना है। लोग आपस में मेलमिलाप कर रहें। यहां छोटा और बड़ा होने का सवाल ही नहीं है। अगर मेलमिलाप में परेशानी आ रही हो तो पल्ली पुरोहित से संपर्क कर लें। आपका परिवार टूटने से बच जायेगा।\nविस्थापित लोगों के पुनर्वास की व्यवस्था नहीं\nपटना : पूर्व मध्य रेलवे परियोजना के तहत गंगा नदी पर रेल सह सड़क सेतु निर्माणाधीन है। लेकिन, इसके निर्माण में झुग्गी-झोपड़ी बाधा बन रही है। कई बार अतिक्रमण हटाने का प्रयास किया जा चुका है। इसके बावजूद कोई फायदा नहीं हुआ। इससे निजात पाने के लिए रेलवे ने पाटलिपुत्र स्टेशन से बेलीरोड ऊपरी पुल तक चहारदीवारी खड़ा कर दी। जेसीबी मशीन से झोपड़ी धराशाही कर दी गयी। यह सब पाटलिपुत्र स्टेशन को चालू कराने के लिए किया गया। ज्ञात हो कि अबतक कई बार पाटलिपुत्र स्टेशन की उद्घाटन तिथि बढ़ायी जा चुकी है।\nलोगों का कहना है कि हमलोगों ने पटना उच्च न्यायालय में लोकहित याचिका दायर कर विस्थापन के पूर्व पुनर्वास की मांग की थी। माननीय न्यायालय ने6माह के अंदर सरकार को पुनर्वास करा देने का आदेश दिया था। लेकिन, नौकरशाहों ने माननीय न्यायालय के आदेश को अनदेखा कर दिया। इसी बीच लोकहित याचिका दायर करने वाले अधिवक्ता की मृत्यु हो गयी। आज भी लोगों की मांग सिर्फ पुनर्वास की है। लोग नहर किनारे रह रहे थे। दीघा से लेकर खगौल तक नहर के किनारे रहने वाले लोगों को हटा दिया गया। लोगों का आरोप है कि झोपड़ी उजाड़ने से पहले किसी तरह की सूचना नहीं दी गयी।\nज्ञात हो कि पूर्व मुख्यमंत्री नीतीश कुमार ने दीघा बिन्द टोली के लोगों को जमीन बंदोबस्त कर बसाने का निर्णय लिया था, जिसपर अबतक अमल नहीं किया गया है। लोगों की मांग है कि सरकार को इसपर गंभीरता से निर्णय लेना चाहिए।\nमनरेगा के घायल श्रमिकों को कोई लाभ नहीं\nगया : मगध प्रमंडल में मनरेगा का काम किस तरह चल रहा है, इस घटना से इसका सहज ही अनुमान लगाया जा सकता है। मामला गया जिले के मानपुर निवासी फेकू मांझी और जहानाबाद सदर निवासी शिवलाल मांझी का है। दोनों मनरेगा में कार्य करने के दरम्यान घायल हो गए। इनका प्राथमिक उपचार नहीं कराया गया और न ही मुआवजा दिया गया। दोनों अपने हाल पर हैं।\nकेस एक : गया जिले के मानपुर के लखनपुर पंचायत के ग्राम रसलपुर में स्व. बुद्धू मांझी के पुत्र फेकू मांझी रहते हैं। मनरेगा में वन पोषक का कार्य करते थे। जानवर को खदेड़ने के क्रम में वे घायल हो गए। तब उनके परिजन फेकू को उठाकर अबगिल्ला, जगदीशपुर ले गए। वहां हड्डी रोग विशेषज्ञ डाॅ. मोहम्मद एजाज ने अप्रैल, 2013 को बायें पैर में प्लास्टर चढ़ा दिया। 47 दिनों के बाद मई, 2013 को प्लास्टर हटा देने के बाद फेकू चलने लगे। इलाज का सारा खर्च उनके परिजनों ने ही उठाया। इस बीच जाॅब कार्डधारी फेकू मांझी ने कार्यक्रम पदाधिकारी, मानपुर को आवेदन देकर कहा कि चार माह से मजदूरी नहीं दी जा रही है। मनरेगा श्रमिक फेकू की मजदूरी सीधे बैंक आॅफ बड़ौदा के अकाउंटस में भेज दी जाती थी, जो चार माह से नहीं मिली है। यह जानकारी गैर सरकारी संस्था कदम की जयमणि कुमारी ने दी है।\nकेस दो : जहानाबाद सदर के सेवनन ग्राम पंचायत के सेवनन मुसहरी में स्व. जगलाल मांझी के पुत्र शिवलाल मांझी रहते हैं। इनका जाॅब कार्ड नम्बर 9749 है। यह मई, 2008 में जारी किया गया है। दहारूचक में कार्य करने शिवलाल मांझी गए थे। दहारूचक से पतरीया तक पईन उड़ाही का कार्य चल रहा था। कुछ साल पहले ही दोनों आंखों का मोतियाबिन्द का आॅपरेशन करवाया था। शिवलाल मिट्टी की टोकरी को दूसरे के सिर पर रख ही रहे थे कि एक मिट्टी का टुकड़ा आंख पर जाकर लग गया। बायीं आंख पर मिट्टी का टुकरा गिरते ही वे बेहाल हो गए। परेशान शिवलाल घर आ गये। उसे मजदूरी भी नहीं मिली। जून में जिलाधिकारी के जनता दरबार में मामला दर्ज करवाया था। यह जानकारी गैर सरकारी संस्था प्रगति ग्रामीण विकास समिति के नागेन्द्र कुमार ने दी है।\nमुसहरों को अनुसूचित जनजाति में शामिल किया जाए\nगया : राष्ट्रीय मुसहर-भुइया विकास परिषद के संयोजक उमेश मांझी और सचिव अजय मांझी ने कहा है कि बिहार में मुसहर समुदाय की 40 लाख और देशभर में 66 लाख की आबादी है। हमलोगों की स्थिति बद से बदतर है। मात्र वोट बैंक समझकर हमें व्यवहार किया गया। हालांकि केन्द्र और राज्य सरकार ने योजनाएं बना रखी हैं। लेकिन योजनाओं का लाभ मुसहर समुदाय को नहीं मिला। अगर लाभ मिला भी, तो ‘दलाल’ सेंधमारी करने लगे। महादलितों में इंदिरा आवास योजना अधूरा ही रह गया। शौचालय निर्माण करने वाले सही ढंग से शौचालय बनाए ही नहीं। हमलोग बुनियादी सुविधाओं से महरूम हैं। इस आलोक में पूर्व मुख्यमंत्री नीतीश कुमार ने महादलित आयोग बनाया। यह सोचकर कि समाज के किनारे रह जाने वालों का विकास करेंगे। वह भी राजनीति की बलिवेदी पर चढ़ गया।\nउमेश मांझी ने आगे कहा कि हमलोगों ने पूर्व मुख्यमंत्री नीतीश कुमार को स्मार पत्र देकर मांग किया कि अगर सच में आप मुसहर समुदाय का कल्याण और विकास करना चाहते हैं, तो आप अनुसूचित जाति की श्रेणी से निकालकर मुसहर समुदाय को अनुसूचित जनजाति की श्रेणी में शामिल कर लें। मगर स्मार पत्र की मांग को ठंडे बस्ते में डाल दिया गया। अब बिहार की राजनीति में नेतृत्व परिवर्तन हो चुका है। हमलोग चाहेंगे कि बिहार के मुख्यमंत्री जीतन राम मांझी मुसहर समुदाय की मांग को पूरा करें।\nप्रस्तुतकर्ता Rajiv Mani पर 10:30 am इस संदेश के लिए लिंक\nजवानी में ही मर रहे महादलित\nपटना : एक गैर सरकारी संस्था में काम करते हैं नरेश मांझी। वे बताते हैं कि एक माह के अंदर मैंने कई अपनों को खो दिया है। वे बताते हैं, उनकी पुत्री गायत्री कुमारी होनहार छात्रा थी। मैट्रिक में प्रथम श्रेणी से उत्र्तीण होने के बाद आई. एससी. कर रही थी। उसे घरेलू कार्य में मन नहीं लगता था। इस कारण उसकी छोटी बहन से सदैव तू-तू, मैं-मैं होती रहती थी। गायत्री की मां भी ताना मारती थी। इससे नाराज होकर उसने फांसी लगाकर आत्महत्या कर ली। वह 20 साल की थी। मृतका को गंगा में बहा दिया गया।\nअभी नरेश मांझी दुख से गुजर ही रहे थे कि पुनपुन स्थित पैमार घाट के पास रहने वाली उनकी दीदी और जीजा के घर हादसा हो गया। जीजा सुदेश्वर मांझी के पुत्र बारू मांझी ने जहर खा लिया। 25 वर्षीय बारू की मौत हो गयी। पैसे के अभाव में उसे मिट्टी खोदकर दफना दिया गया। इसी बीच एक और हादसा हो गया। इस बार भतीजे ने जहर खा लिया। मृतक का नाम विजय मांझी (25 साल) है। उसके दो बच्चे हैं। विजय की पत्नी जवानी में ही विधवा हो गयी। ज्ञात हो कि महादलितों में इस तरह की मौत कोई नयी बात नहीं है। खासकर मुसहरों में कुछेक ही 60 साल की आयु पार कर पाते हैं। अधिकांश की मौत बीमारी या फिर शराब या जहर खाने से हो जाती है। इनमें बच्चों की मृत्यु दर सबसे ज्यादा है। विडम्बना यह है कि बिहार के मुख्यमंत्री भी महादलित वर्ग से आते हैं। इसके बावजूद महादलितों के लिए कुछ खास नहीं किया जा रहा है। मुसहरों का आरोप है कि अब तो मुसहरों से मिलना तक वे पसंद नहीं करते, उनकी समस्या सुनने की बात तो बहुत दूर की है।\nगंगा में समा गयी महादलितों की बस्ती\nपटना : गंगा नदी में पानी बढ़ने से दियारा क्षेत्र जलमग्न हो गया है। इससे कई महादलितों की बस्ती गंगा में समा गयी। भागकर लोग दानापुर प्रखंड कार्यालय में रह रहे हैं। आपदा प्रबंधन विभाग की ओर से अनाज और भोजनादि की व्यवस्था की गयी है। वहीं दानापुर प्रशासन द्वारा मानस पंचायत के नया पानापुर के कटावपीडि़तों को बसाने के लिए जमीन का अधिग्रहण कर लिया गया है। साथ ही जमीन का पर्चा भी दिया जा रहा है। लेकिन, पीडि़त शहरी क्षेत्र में जमीन की मांग कर रहे हैं। दानापुर प्रखंड के सीओ कुमार कुंदन लाल ने प्रखंड कार्यालय परिसर में रह रहे कटावपीडि़तों को वहां से हटने का नोटिस दिया है। बताया जा रहा है कि यह कार्रवाई एसडीओ राहुल कुमार के निर्देश पर की जा रही है। इसके पहले भी सात-आठ बार नोटिस दी गयी है, लेकिन पीडि़त परिसर खाली करने को तैयार नहीं हैं।\nबीमारी और मौत को मान रहे भूत-प्रेत का चक्कर\nपटना : एलसीटी घाट मुसहरी के एक घर में टीबी रोग के चार मरीज हैं। पिता से पुत्र-पुत्री को रोग लगा। पिता सुरता मांझी, पुत्र संतोष कुमार, पुत्री काजल कुमारी और संजू कुमारी टीबी रोग के मरीज हैं। इनका इलाज कुर्जी होली फैमिली अस्पताल में चल रहा था। इनमें से सुरता मांझी की मौत 10 मई, 2014 को हो गई। सुरता मांझी की विधवा सुशीला देवी को कबीर अंत्येष्ठि योजना से लाभ नहीं मिलने पर शव को गंगा किनारे बालू में ही दफना दिया गया। अभी सुशीला देवी पर7हजार रूपए का कर्ज है। साथ ही दुकानदार से अनाज उधार लायी थी। इस कारण उसे 10 हजार रूपए जमा करने हैं।\nमहादलितों में अंधविश्वास काफी ज्यादा है। मौत और बीमारी को वे इससे ही जोड़कर देखते हैं। इसी कारण वह भगत और भक्तिनी की बैठक बुलाना चाह रही है। उसे विश्वास है कि अगर देवी-देवताओं के साथ मनुष्यदेवा को पूजा न दी गयी तो बाल-बच्चों पर आफत आ सकती है। सुरता मांझी भी मरकर मनुष्य देवा बन गया है। अगर पूजा नहीं दी गयी तो वह बाल-बच्चों पर ही आक्रमण कर देगा। उसके बाद वह बाहर के लोगों को अपनी चपेट में ले लेगा। इससे बचने के लिए पूजा कराना अनिवार्य है।\nआंगनबाड़ी केन्द्रों में शौचालय नहीं\nपटना : सूबे के आंगनबाड़ी केन्द्रों की क्या स्थिति है, यह राजधानी के आंगनबाड़ी केन्द्रों की स्थिति को देखकर ही सहज अनुमान लगाया जा सकता है। एक आंगनबाड़ी केन्द्र की सेविका शारदा देवी बताती हैं कि शौचालय के अभाव में बच्चों को शौचक्रिया के लिए घर जाना पड़ता है। यहां शौचालय का काम अधूरा पड़ा है। वहीं एक अन्य आंगनबाड़ी केन्द्र की सेविका राधा देवी का कहना है कि यहां तो शौचालय बना ही नहीं है। सहायिका तारा देवी बच्चों को घर ले जाकर शौचक्रिया करवाती हैं।\nवासगीत पर्चा निर्गत करने को भरे जा रहे आवेदन\nगया : पूर्व जिलाधिकारी बालामुरूगन डी द्वारा सरकारी जमीन पर रहने वालों को वासगीत पर्चा देने का निर्णय लिया गया था। यह निर्णय जिले के 150 साल पूर्ण करने के उपलक्ष्य में लिया गया था। अब इसमें गैर सरकारी संस्थाओं से सहयोग लेकर सरकारी भूमि पर रहने वालों के आवेदन पत्र भरे जा रहे हैं। वासगीत पर्चा निर्गत करने के आवेदन पत्र को लोग सीओ साहब को सौंप रहे हैं। जानकारी के अनुसार, पूर्व जिलाधिकारी बालामुरूगन डी के जाने के बाद वासगीत पर्चा निर्गत करने के कार्य में शिथिलता आ गयी थी। अब इसे दूर करने का प्रयास किया जा रहा है।2अक्तूबर, 2014 के पूर्व ही वासगीत पर्चा निर्गत कर देने का निर्णय लिया गया था। एक सामाजिक कार्यकर्ता ने बताया कि जुलाई में 500 लोगों के आवेदन पत्र भरे जायेंगे। इसके बाद मोहनपुर के सीओ जयराम सिंह को आवेदन सौंप दिया जायेगा।\nसामाजिक कार्यकर्ता राजेश पासवान ने बताया कि टेसवार पंचायत के सुखदेवचक, जयनगर, सागरपुर, चोरनीमा और सुगवां में महादलित मोहनपुर से बोधगया तक में सड़क और पईन के किनारे रहते हैं। भूदान और गैर मजरूआ जमीन पर रहने वाले सैकड़ों लोगों के पास वासगीत पर्चा नहीं है। वहीं बगुला पंचायत के गांव बान्देगड़ा, मुसहर सबदा, बंगहा, नरहर, और नट्ठा गांव के लोग भूदान भूमि पर रहते हैं। उनको भूदान यज्ञ कमेटी द्वारा वासगीत पर्चा निर्गत नहीं किया गया है। गोपालकेड़ा गांव के लोग भूदान में मिली भूमि पर रहते हैं। वहीं माड़र, चांव और खरगपुरा गांव के लोग वन विभाग की भूमि पर रहते हैं। सिंदुआर पंचायत के सिंदुआर, कृपाचक, जमुआर, बाजूखुर्द और बाजूकला गांव के लोग गैर मजरूआ और भूदान की जमीन पर रहते हैं। मुसहर समुदाय के लोगों के बुमुआर पंचायत के बलजोड़ी बिगहा में 40 घर हैं। ये लाड़ू से बाराचट्टी पथ के किनारे ठौर जमाए हुए हैं। यहां के लोगों ने मोहनपुर प्रखंड के बीडीओ सुशील कुमार सिंह से आग्रह किया है कि वे कल्याण और विकास की किरण महादलितों के ऊपर आने दें।\nप्रस्तुतकर्ता Rajiv Mani पर 3:51 pm इस संदेश के लिए लिंक\nशर्त थी 20 पसेरी चावल के बदले पूरी जिंदगी की गुलाम...\n‘मंडल कमीशन की सभी अनुशंसाओं को लागू किये बिना पिछ...\nसिसिल साह के प्रयास से चर्च को मिला ऐतिहासिक व पर्...\nमुसहर समुदाय में 98 फीसदी महिलाएं अशिक्षित : सहदेव...


कांकेर में स्वस्थ होने पर भी खराब होने वाले फल स्वस्थ होने के साथ-साथ स्वस्थ होने के लिए भी स्वस्थ होते हैं। धारा-144 लागू - Harshit India news कांकेर में स्वस्थ होने पर भी खराब होने वाले फल स्वस्थ होने के साथ-साथ स्वस्थ होने के लिए भी स्वस्थ होते हैं। धारा-144 लागू - Harshit India news\nकांकेर में स्वस्थ होने पर भी खराब होने वाले फल स्वस्थ होने के साथ-साथ स्वस्थ होने के लिए भी स्वस्थ होते हैं। धारा-144 लागू\nप्रबंधन ने प्रबंधन को व्यवस्थित करने में सक्षम होने के लिए व्यवस्थित किया होगा।\nछत्तीसगढ़ के कांके बैक्टीरिया में स्वास्थ्य व्यवस्था भी व्यवस्थित है। रविवार को पूरा होने वाला है. प्रबंधन की टीम के सभी सदस्य व्यवस्थित होते हैं और अपने-अपने घर को जाने देते हैं। साथ ही. सदस्यों की संख्या में जांच-पड़ताल करने की स्थिति-संक्रमण.\nरोगाणु संक्रमण में कैंसर के मरीज हैं। आपदा को रोकने के लिए आपदा ने भी 144 धारा लगाई है.  तरह लागू क्रम चंदन कुमार ने मंगलवार को आदेश दिया। 🙏 अगल-बगल से अपील कर रहा है कि वे संक्रमण से संक्रमित हों।\nभूमध्यसागरीय भीड़ बढ़ रही है।\nकिसी भी प्रकार की बैठक, बैठक, बैठक, बैठकें, सामाजिक कार्यक्रम (विभाजन और अंत्येष्टिप्रयोग के कार्यक्रम को चार्ट), सांस्कृतिक, उपयोगी खेलों में विश्व।\nएंग्लो के सभी प्रकार के व्यावसायिक प्रतिष्ठान, वायुमंडलीय, रोग, मौसम, थियेटर, अस्पताल और रोग, मौसम, मौसम, मौसम के मौसम में सफल होने की क्षमता से एक उच्च गुणवत्ता वाले मौसम में ऐसा ही हो सकता है।\nजिले में रेल से यात्रा करने वाले सभी यात्रियों के पास यात्रा के 72 घंटे के भीतर का RTPCR नेगेटिव रिपोर्ट लाना अनिवार्य होगा। यदि रिपोर्ट नहीं लाते हैं तो मौके पर ही सभी की RTPCR टेस्ट की जाएगी।\nप्रयोगशाला की जांच करने के लिए प्रयोगशाला की जांच टीम की जांच टीम की जांच टीम की जांच टीम ने की.\nप्रत्येक व्यक्ति को घर से बाहर निकलते समय मास्क और फेस कवर पहनना जरूरी है। साथ ही\nमेलेना भी था।\nखतरे की खबर से संबंधित चिंता\nकांकेर के आँकड़ों के साथ-साथ कन्हारों में भी एसएसबी के5इकनॉमिक एंटाइटेल होते हैं। पर्यावरण को बैरक में लागू किया गया है। बताया जा रहा है कि, संक्रमित मिले सभी जवान हाल ही में छुट्टी से वापस कैंप लौटे थे। कोरोना के कुछ भी देखे जाने के बाद जांच की गई थी। सोमवार की रात वाले दिन सभी लोगों को I इस घटना के बाद की स्थिति को भी सहेजा गया।


संत रविदास मंदिर दिल्ली का ताज़ा अपडेट, संत रविदास जयंती २०१९, Shri Guru Ravidas Delhi Tughlaqabad Temple History And Story Of Sant Ravidas\nShri Guru Ravidas: संत रविदास का मंदिर तोड़े जाने से पंजाब में उग्र विरोध प्रदर्शन हो रहे हैं और अब ये चिंगारी हरियाणा भी जा पहुंची है। हरियाणा के करनाल के घरौंडा में सोमवार को रविदास समाज के लोग सड़कों पर उतर आये और प्रधानमंत्री नरेंद्र मोदी का पुतला फूंका।\nBy लोकमत न्यूज़ डेस्क | Follow | Published: August 13, 2019 10:27 AM2019-08-13T10:27:28+5:30 | Updated: August 13, 2019 10:27 AM2019-08-13T10:27:28+5:30\nHighlightsदिल्ली के तुगलकाबाद रोड में श्री गुरु रविदास का मंदिर टूटने से मचा है बवालपंजाब और हरियाणा में विरोध प्रदर्शन, पीएम मोदी के पुतले फूंके गयेपंजाब में आज बंद का आह्वान, 500 साल पुराना है तोड़े गये मंदिर का इतिहास\nदिल्ली के तुगलकाबाद रोड में करीब 500 साल पुराने संत रविदास के एक मंदिर के प्रशासन द्वारा तोड़े जाने के बाद हंगामा मचा है। पंजाब में उग्र विरोध प्रदर्शन हो रहे हैं और अब ये चिंगारी हरियाणा भी जा पहुंची है। हरियाणा के करनाल के घरौंडा में सोमवार को रविदास समाज के लोग सड़कों पर उतर आये और प्रधानमंत्री नरेंद्र मोदी का पुतला फूंका।\nवहीं, पंजाब में गुरु रविदास जयंती समारोह समिति ने 13 अगस्त को बंद का ऐलान किया है। साथ ही 15 अगस्त को काला दिवस के रूप में मनाने की अपील की है। पंजाब के मुख्यमंत्री अमरिंदर सिंह पहले ही प्रधानमंत्री नरेंद्र मोदी से इस मामले में हस्तक्षेप की मांग कर चुके हैं। तुगलकाबाद में संत रविदास का प्रचीन मंदिर तोड़े जाने का फैसला सुप्रीम कोर्ट के एक आदेश के बाद लिया गया था।\nShri Guru Ravidas: संत रविदास कौन थे?\n'मन चंगा तो कठौती में गंगा'...ये कहावत हम सभी ने सुनी है। इसकी रचना संत रविदास ने ही की थी और इसके रचे जाने के पीछे भी बहुत रोचक कहानी है। संत रविदास का जन्म माघ मास की पूर्णिमा के दिन साल 1433 में वाराणसी में हुआ था। इन्हें रैदास के नाम से भी जाना जाता है। इनके पिता का नाम राघवदास और माता का नाम करमा बाई था।\nसंत रविदास के पिता जूते बनाने का काम करते थे। रविदास उन्हीं के साथ रहकर उनके काम में हाथ बंटाते थे। हालांकि, रविदास का शुरू से ही मन मन साधु-संतों के साथ ज्यादा लगता था। कहते हैं इस वजह से वह जब भी किसी साधु-संत या फकीर को नंगे पैर देखते तो उससे बिना पैसे लिए ही चप्पल बनाकर दे आते। इस आदत से रविदास के पिता काफी नाराज रहते।\nरविदास के पिता ने एक दिन उनकी इसी आदत से परेशान होकर गुस्से में उन्हें घर से निकाल दिया। घर से निकाले जाने के बाद रविदास ने अपनी एक छोटी से कुटिया बनाई और जूते-चप्पल बनाने और उसके मरम्मत का काम शुरू कर दिया। हालांकि, साधु-संतों की सेवा की उनकी आदत ऐसे ही बनी रही।\nइस दौरान श्री गुरु रविदास समाज में उस समय जारी बुराइयों, छूआ-छूत आदि पर अपने दोहों और कविताओं के जरिए चुटीले तंज भी करते थे। रविदास के समाज के लोगों से घुलने-मिलने और उनके व्यवहार के कारण हमेशा ही उनके आसपास लोगों का जमावड़ा लगना शुरू हो गया था। साथ ही उनकी लोकप्रियता भी बढ़ती जा रही थी।\nShri Guru Ravidas: 'मन चंगा तो कठौती में गंगा' की कैसे हुई रचना?\nइस कहावत के रचे जाने की कहानी काफी दिलचस्प है। कहते हैं कि एक बार किसी पर्व के मौके पर संत रविदास के पड़ोस के कुछ लोग गंगा स्नान के लिए जा रहे थे। रास्ते में उन्हें रविदास मिले तो उन्होंने उसे भी साथ चलने के लिए कहा। हालांकि, रविदास जी ने कहा कि उन्होंने किसी को तय समय पर जूते बनाकर देने का वादा किया है इसलिए वे नहीं जा पाएंगे। साथ ही रविदास जी ने एक मुद्रा भी उन्हें दी और कहा कि उनकी ओर से इसे मां गंगा को अर्पित कर दिया जाए।\nसंत रविदास के पड़ोसी ने जब वह मुद्रा अर्पित की तो उसके हाथ में सोने का एक कंगन आ गया। यह देख पड़ोसी के मन में लालच आ गया और उसने सोचा कि इसे राजा को देकर प्रसन्न किया जाए। राजा को भी कंगन बहुत पसंद आया और उसने बदले में रविदास के पड़ोसी को ढेर सारे उपहार दिये। यह कंगन जब रानी के पास पहुंचा तो उन्होंने ऐसे ही एक और कंगन की इच्छा जाहिर की।\nराजा ने तत्काल यह संदेश उस पड़ोसी को भिजवा दिया। पड़ोसी यह बात सुन चिंता में पड़ गया कि आखिर दूसरा ऐसा ही कंगन कहां से मिलेगा। उसने घबराकर सारी बात संत रविदास को बता दी और माफी मांगी। इस पर संत रविदास ने उसे चिंता नहीं करने को कहा। इसके बाद रविदास ने अपनी एक कठौती में थोड़ा पानी रखा और हाथ डालकर एक दूसरा कंगन निकाल लिया। पड़ोसी ने जब यह दृश्य देखा तो मारे खुशी के उछल पड़ा और इस चमत्कार के बारे में पूछा। इस पर श्री गुरु रविदास ने कहा- 'मन चंगा तो कठौती में गंगा।' इसके मायने ये हुए कि अगर मन साफ और निश्चल हो तो कठौती में रखा जल भी गंगा जल के समान पवित्र है।\nShri Guru Ravidas: तुगलकाबाद मंदिर का क्या है इतिहास\nमान्यताओं के अनुसार दिल्ली के तुगलकाबाद में स्थित संत रविदास के जिस मंदिर को तोड़ा गया है उसका इतिहास करीब 500 साल पुराना है। मान्यता है कि रविदास जब बनारस से पंजाब की ओर जा रहे थे तो इसी स्थान पर 1509 में रूक कर आराम किया था। आजाद भारत में नये सिरे से यहां मंदिर का निर्माण 1954 में कराया गया।\nShri Guru Ravidas Jayanti 2019: Protest against Shri Guru Ravidas temple in the Tughlakabad Road of Delhi after the demolition ofa500-year-old temple of Sant Ravidas by the administration. Protests started from Punjab and now the spark has reached Haryana as well.\nWeb Title: Shri Guru Ravidas delhi tughlaqabad temple history and story of Sant Ravidas\nमहिलाओं के खिलाफ बढ़ते क्राइम पर CM मनोहर लाल खट्टर का ऐलान, हरियाणा में जल्द शुरू होगा 'डायल 112'\nपंजाब सरकार के दो मंत्री मादक पदार्थ को कहा ‘दवाई’, मंत्रियों की बातचीत का वीडियो क्लिप जारी होने से कांग्रेस सरकार शर्मसार


बिग बॉस 13 प्रतिभागी लिस्ट - Deepawali\nबिग बॉस 13 प्रतिभागी लिस्ट (Bigg Boss 13 Contestants Name list in Hindi) (Theme, Host, Basic Info, New Season 2019)\nछोटे पर्दे पर आने वाला रियलिटी शो बिग बॉस टीवी की दुनिया में भारत देश में पसंदीदा शो है. बिग बॉस के हर सीजन का दर्शकों द्वारा बेहद बेसब्री से इंतजार किया जाता है. यह एक ऐसा रियलिटी शो है जिसमें कई सारे सेलेब्रिटीज को एक ही घर में रखा जाता है और उनके व्यवहार और उनके रहन-सहन से उनको परखा जाता है। आज हम आपको बिग बॉस सीजन 13 में भाग लेने वाले सभी प्रतियोगियों के बारे में बताने जा रहे हैं। बिग बॉस का सीजन 13 जो आने वाली 29 सितंबर से छोटे पर्दे पर प्रसारित होने वाला है।\nबिग बॉस शो से जुड़ी जानकारी (Bigg Boss 13 News)\nबिग बॉस के घर के नियम (House Rule Or Basic Info)\nबिग बॉस सीजन 13 का होस्ट\nबिग बॉस 13 के सीजन की नई थीम (Bigg Boss 13 Theme, Concept)\nबिबिग बॉस सीजन 13 के प्रतिभागियों के नाम की सूची (Bigg Boss 13 Contestants Name List in hindi)\nशो का नाम बिग बॉस\nकब से शुरू होगा और कब आएगा 29 सितंबर, 2019\nकौन सा सीजन है 13\nकिस चैनल पर आएगा कलर्स टीवी\nकौन होगा होस्ट सलमान खान\nबिग बॉस के घर के नियम से तो आप सभी बहुत अच्छी तरह से वाकिफ होंगे। बिग बॉस द्वारा कई सारे नियम बनाए जाते हैं जिनको फॉलो ना करने की वजह से बिग बॉस के घर में रहने वाले कंटेस्टेंट को सजा भी दी जाती है।\nबिग बॉस के घर में रहने के लिए कुछ ऐसे रूल्स भी बनाए गए हैं जिनके अनुसार उन्हें जो जगह दी गई है उसी जगह पर उन्हें सोना और उठना होता है। निर्धारित समय पर ना सोना और निर्धारित समय पर ना उठना ऐसे में उन्हें बिग बॉस की डांट का सामना भी करना पड़ता है।\nबिग बॉस के घर का एक सख्त नियम यह भी है कि कोई भी व्यक्ति किसी भी दूसरे व्यक्ति पर हाथ नहीं उठा सकता है चाहे वह किसी भी परिस्थिति में क्यों ना हो।\nकुछ लोग ऐसे होते हैं जिनके बिना कोई भी फंक्शन या फिर कहे तो रियालिटी शो फीके लगते हैं। ठीक इसी तरह यदि बिग बॉस की बात की जाए तो बिग बॉस का घर सलमान खान की आवाज के बिना बिल्कुल सूना लगता है। तो हमेशा की तरह सलमान खान बिग बॉस सीजन 13 का एक नया प्रोमो लेकर सबके सामने आए थे जिसमें वह शेफ के रूप में नजर आए और उन्होंने यह भी कहा कि “बिग बॉस सीजन 13 के मसालेदार तड़के और खाने के लिए सभी दर्शक तैयार हो जाएं”। उनकी बातों से तो ऐसा ही लगता है कि बिग बॉस के इस सीजन में धमाकेदार तड़के भी लगने वाले हैं जो दर्शकों का दिल मोह लेंगे।\nबिग बॉस सीजन के प्रोमो दिन प्रतिदिन चर्चित हो रहे हैं। जिनको देखने के बाद दर्शकों का उत्साह कहीं अधिक बढ़ गया है। क्योंकि प्रोमोज देख कर पता चल रहा है कि इस बार बिग बॉस सीजन 13 में कुछ नया ट्विस्ट आने वाला है।\nपहला ट्विस्ट तो यह है कि इस बार का बिग बॉस का घर लोनावला से हटाकर मुंबई के फिल्म सिटी मे बनाया गया है।\nदूसरा और सबसे अनूठा ट्विस्ट इस बार यह लाया जा रहा है, बिग बॉस में एक नई टीम को दर्शाया जाएगा, वह थीम हॉरर मतलब डर पर आधारित होने वाली है। जिसे देखकर दर्शक बिग बॉस के शो को देखकर और अधिक आकर्षित होने वाले हैं।\nऐसा बताया जा रहा है कि इस बार4सप्ताह में ही सलमान खान एक बड़ा खुलासा करेंगें और पहला फाइनलिस्ट बताएँगे. इसके अलावा भी शो कई सारे ट्विस्ट से भरा होगा।\nइस बार शो में जोड़ियां नहीं बनाई जाएंगी बल्कि सभी मेंबर्स को मिलाकर2टीम में बांट दिया जाएगा, जिसमें से एक टीम भूतों से भरी होगी तो दूसरी टीम में मेंबर अपने साधारण रूप में नजर आने वाले हैं।\nइसके अलावा एक बड़ा ट्विस्ट इस बार यह आने वाला है कि हर बार की तरह इस शो में बिग बॉस की आवाज सिर्फ लड़के की नहीं होगी। जी हां आपने बिल्कुल ठीक पढ़ा इस बार बिग बॉस की आवाज़ के साथ आपको एक लड़की की भी आवाज सुनाई देगी. आज तक बिग बॉस की रियल आवाज़ अतुल कपूर की हुआ करती थी।\nइस बार बिग बॉस सीजन 13 में सभी कंटेस्टेंट के लिए कुछ नए-नए लाए जाएंगे जो कि दर्शकों के लिए बेहद आकर्षित और मनोरंजक होने वाले हैं। इस तरह की हॉरर थीम पहली बार इतिहास में किसी रियलिटी शो में नजर आने वाली है जिसको सुनते ही दर्शकों की आंखों में एक अलग चमक देखी जा रही है। जल्द ही यह शो छोटे पर्दे पर जल्द ही आने वाला है जिसका इंतजार दर्शक बेसब्री से कर रहे हैं।\nयदि बात की जाए तो आधिकारिक तौर पर अभी किसी भी प्रकार की कोई सूची जारी नहीं की गई है या फिर कहीं मीडिया के सामने नहीं रखी गई है। परंतु कुछ अनुमानित नाम के अनुसार कुछ ऐसे नाम सामने आए हैं हम आपके लिए लेकर आए हैं। तो आइए जानते हैं कौन से हैं वे कंटेस्टेंट जो बिग बॉस के सीजन 13 में एंट्री पाने वाले हैं।\nदलजीत कौर (Daljeet Kaur)\nछोटे पर्दे के कई सारे सीरियल्स में नजर आ चुकी दलजीत कौर ने अपने अभिनय से लोगों के दिलों में गलत जगह तो बनाई ही है, उनके दर्शकों और जानकारों के अनुसार वे एक बेहतर इंसान भी बताई जाती हैं। हाल ही में छोटे पर्दे पर आए “गुड्डन तुमसे ना हो जाए” मात्र2महीने काम करने के बाद उन्होंने उसको छोड़ दिया और उसके तुरंत बाद ऐसी खबरें आ रही हैं कि वे जल्द ही बिग बॉस के सीजन 13 में नजर आने वाली हैं। बिग बॉस सीजन 13 में आने के उत्साह के चलते उन्होंने उसको छोड़ दिया। उनका एक बेटा है जो अभी मात्र5साल का है, उनके अनुसार उनका बेटा अब उनके माता-पिता के साथ रहेगा ताकि वह बिग बॉस में आकर छोटे पर्दे पर अपनी एक अलग पहचान बना सके। क्योंकि बिग बॉस में आना उनके लिए एक बहुत बड़ा अवसर है।\nछोटे पर्दे के कलर्स टीवी पर आने वाले उतरन सीरियल से पहचान बनाने वाली रश्मि देसाई भी बिग बॉस सीजन 13 के घर में कंटेस्टेंट के रूप में नजर आने वाली हैं। प्रशंसकों द्वारा बेहद पसंद की जाने वाली रश्मि देसाई के साथ कई बार अभिनेता अरहान खान का नाम जोड़ा जा चुका है। सूत्रों के अनुसार ऐसा बताया जा रहा है कि वह अपने बॉयफ्रेंड के साथ में हिस्सा लेने वाली हैं।\nउतरन शो का ही एक सह कलाकार रह चुकी आरती सिंह भी इस बिग बॉस के सीजन में नजर आने वाली है। पिछले ही सप्ताह आरती सिंह और रश्मि देसाई के साथ अरहान खान को देखा गया था। कयास यही जताई जा रही है कि आरती सिंह भी बिग बॉस के सीजन 13 में छोटे पर्दे पर अपना कमाल दिखाती नजर आएंगी। आरती सिंह गोविंदा के परिवार की है, और कॉमेडियन कृष्णा की बहन लगती है.\nखबरों के हिसाब से बिग बॉस के पिछले सीजन में एंट्री को लेकर सुर्खियों में रही थी। परंतु उस समय वह बिग बॉस के घर में एंट्री नहीं प्राप्त कर पाई थी, लेकिन इस बार उन्होंने बाजी मार ली है और माहिरा शर्मा छोटे पर्दे के इस मशहूर और सबसे चर्चित शो की कंटेस्टेंट बनने के लिए तैयार हैं साथ ही बेहद उत्साहित भी हैं। माहिरा कश्मीर की है, इससे पहले उन्हें कलर्स के चर्चित सीरियल नागिन में देखा गया है.\nछोटे पर्दे के मशहूर चैनल स्टार प्लस के मशहूर शो साथ निभाना साथिया से उन्होंने गोपी बहू की पहचान बनाई। आज उनके प्रशंसकों द्वारा उन्हें गोपी बहू के नाम से ही जाना जाता है। बिग बॉस के सीजन 13 में उनकी एंट्री को लेकर उनके प्रशंसक बेहद उत्साहित नजर आ रहे हैं।\nसिद्धार्थ शुक्ला (Sidharth Shukla) –\nटीवी एक मशहूर गबरू जवान सिद्धार्थ शुक्ला का नाम भी बिग बॉस के इस सीजन में कन्फर्म हो गया, उन्होंने प्रोमो के लिए शूट भी कर दिया है. सिद्धार्थ की लड़कियां बहुत दीवानी है, आखिरी बार उन्हें खतरों के खिलाडी में देखा गया था. सिद्धार्थ अपना बॉलीवुड डेब्यू भी कर चुके है. सिद्धार्थ को इस सीजन में करीब से जानने के लिए उनके फैन बड़े बेताब है.\nशहनाज गिल (Shehnaaz Gill) –\nपंजाब की चुलबुली शहनाज एक गायक और एक्टर है. पंजाब की बहुत सी फिल्मों में उन्हें देखा गया है. शहनाज बिग बॉस के पहले दिन ही स्टेज पर छा गई. सलमान सहित दर्शकों ने भी उनकी एंट्री और उनकी बातों को खूब पसंद किया. शहनाज को बिग बॉस के घर में देखने के लिए सभी बहुत उत्साहित है.\nपारस छाबड़ा (Paras Chhabra) –\nस्पिलिटविला5के विनर पारस एक जाना माना नाम है. कई सीरियल कर चुके पारस अब बिग बॉस में दिखाई दे रहे है. पारस का नाम कई लड़कियों के साथ जुड़ा हुआ है, जिस वजह से भी वे बहुत चर्चा में रहते है.\nकोइना मित्रा (Koena Mitra) –\nबॉलीवुड का प्रसिद्ध गाना “साकी-साकी” कर चुकी कोइना को साकी गर्ल के नाम से भी जाना जाता है. कोइना ने बहुत सी फिल्मों में काम किया है. लम्बे समय के बाद अब कोइना वापस बिग बॉस से अपनी नयी पारी की शुरुवात कर रही है.\nसिद्धार्थ डे (Siddharth Dey) –\nसिद्धार्थ डे पेशे से एक लेखक है. बॉलीवुड के बहुत से बड़े सितारों के साथ उन्होंने काम किया है. सिद्धार्थ ने सलमान के दबंग टूर शो के लिए राइटिंग की है. अब सिद्धार्थ लोगों के सामने आकर नयी शुरुवात करना चाहते है.\nअबू मलिक (Abu Malik) –\nबॉलीवुड के प्रसिद्ध गीतकार अन्नू मलिक के भाई अब्बू मलिक बिग बॉस के नए सीजन में दिखाई दे रहे है.\nअज़ीम रियाज (Azim Riaz) –\nकाश्मीर के रहने वाले अज़ीम पेशे से एक मॉडल है. अभी कुछ समय पहले से उन्होंने अपने करियर की शुरुवात की है.\nशेफाली बग्गा (Shefali Bagga) –\nटीवी न्यूज़ एंकर शेफाली बग्गा, मीडिया का जाना माना चेहरा है. बेबाक शेफाली अब अपने प्रोफेशन से हटकर बिग बॉस में बतौर प्रतिभागी नजर आ रही है.\nइन सभी नामों के अलावा कुछ नाम ऐसे भी हैं जिन्होंने बिग बॉस के 13वे सीजन में एंट्री लेने से मना कर दिया है। जिनमें प्रमुख नाम बॉक्सर विजेंद्र सिंह, महिमा चौधरी, जरीन खान, डिजाइनर रितु बेरी और अंकिता लोखंडे हैं।\nहिना खान बायोग्राफी\nअन्नपूर्णा जयंती 2021 कथा, महत्व एवम पूजा विधि\nप्रदोष व्रत तिथि महत्व कथा उद्यापन पूजा विधि |...\nअचला भानु सूर्य सप्तमी महत्व एवम पूजा विधि 2021\nकमला महाविद्या जयंती पूजा विधि महत्व 2021\nबालिका वधू सीजन 2,सीरियल की कहानी Balika Vadhu Serial Season2Episodes in Hindi


UP Assistant Teachers Result 2020 read here all details how to check- UP Assistant Teachers Result 2020: अभ्यार्थियों का इंतजार खत्म, ऐसे चेक करें रिजल्ट\nउत्तर प्रदेश के परिषदीय प्राथमिक स्कूलों में असिस्टेंट टीचर्स की भर्ती के लिए आयोजित लिखित परीक्षा का रिजल्ट घोषित कर दिया गया है. बुधवार से इस लिंक – http://atrexam.upsdc.gov.in/ के जरिए अभ्यर्थी अपना रिजल्ट देख और डाउनलोड कर सकते हैं.\nपरीक्षा के बाद से काफी विवाद होने के बाद UP 69000 Assistant Teacher का रिजल्ट जारी किया गया है. एक लाख 46 हजार 60 अभ्यर्थियों ने असिस्टेंट टीचर भर्ती परीक्षा क्वालीफाई की है. सचिव परीक्षा नियामक प्राधिकारी अनिल भूषण चतुर्वेदी ने यह रिजल्ट जारी किया है.3विवादित प्रश्नों पर सभी को बराबर अंक दिए गए. 4,31,466 अभ्यर्थियों ने UP 69000 Assistant Teacher की परीक्षा के लिए रजिस्ट्रेशन कराया था. इनमें से 4,09,530 अभ्यार्थियों ने परीक्षा दी थी. इन परीक्षा में कुल 1,46,060 अभ्यार्थी सफल हुए हैं.\nसामान्य वर्ग के 36614, ओबीसी के 84868, एससी के 24308 और एसटी के 270 अभ्यर्थी सफल घोषित किए गए हैं. प्रशिक्षण पाठ्यक्रम के आधार पर सफल होने वाले अभ्यर्थियों की संख्या भी जारी की गई है. डीएलएड के 38610, शिक्षा मित्र 8018 और बीएड के 97368 अभ्यर्थी सफल हुए हैं. अन्य डिग्री वाले 2064 अभ्यर्थी सफल घोषित हुए हैं.\nइस परीक्षा के रिजल्ट के लिए अभ्यार्थियों को काफी लंबा इंतजार करना पड़ा है, जो कि अब खत्म हो चुका है. फिलहाल आज केवल रिजल्ट जारी करने की घोषणा की गई है. बुधवार से इस लिंक – http://atrexam.upsdc.gov.in/ के जरिए अभ्यर्थी अपना रिजल्ट देख और डाउनलोड कर सकते हैं.\nकैसे करें रिजल्ट चेक-\n1. UPBEB की ऑफिशियल साइट http://atrexam.upsdc.gov.in/ पर जाएं.\n2. यहां आपको UP Assistant Teachers Result 2020 लिखा दिखाई देगा. इसके लिंक पर क्लिक करें.\n3. क्लिक करने पर एक पीडीएफ फाइल खुलेगी. यहां अपना रोल नं. डालकर रिजल्ट चेक कर लें.\n4. रिजल्ट चेक करने के बाद इसका प्रिंट भी भविष्य के लिए जरूर निकालकर रख लें.


10 वीं के छात्रों को बोर्ड का ख़ास तोहफ़ा | NewsTrack Hindi 1\nDec 01 2017 02:42 PM\nमध्य प्रदेश माध्यमिक शिक्षा मंडल ने इस बार 10 वीं कक्षा के छात्रों की बोर्ड परीक्षा को देखते हुए एक अहम फैसला लिया हैं. माध्यमिक शिक्षा मंडल अब 10 वीं कक्षा के छात्रों को नए रूप में अंक सूची प्रदान करेगा. इसके लिए मण्डल ने अपनी पूरी कमर कस ली हैं, और इस नए नियम को अंतिम रूप भी दे दिया गया है. मार्च में 10 वीं कक्षा की परीक्षा समाप्त होने के बाद, बोर्ड द्वारा इसका परिणाम घोषित किया जाएगा, और छात्राओं को नए प्रारूप की मार्कशीट प्रदान की जाएगी.\nविभाग के अधिकारियों ने बताया कि हाई स्कूल में छह विषयों में से अगर छात्र किसी एक विषय में फेल भी हो जाता है और शेष पांच में पास होता है तो उसे पास माना जाएगा. इसकी मुख्य वजह है कि बेस्ट ऑफ फाइव पद्धति में केवल पांच सबसे ज्यादा अंक वाले विषय के अंक ही जुड़ेंगे. उस विषय को छोड़ दिया जाएगा जिसमें छात्र फेल हुआ है, या उसके कम अंक आए हैं.\nमंडल के अधिकारियों के मुताबिक हाई स्कूल के छात्रों को दी जाने वाली नई अंकसूची का फार्मेट तैयार हो गया है. इसमें सुरक्षा के फीचर भी बढ़ाए गए हैं. पहली बार छात्रों को पांच विषयों के महायोग वाली अंकसूची दी जाएगी.


11: 25 30 अक्टूबर\nमिस्र में विजेता\nमिस्र को जब्त करने का अभियान नेपोलियन के लिए सफलतापूर्वक आगे बढ़ा। मिस्र के दो बड़े शहरों में से दूसरा काहिरा व्यस्त था। भयभीत आबादी ने विरोध करने के लिए नहीं सोचा। बोनापार्ट ने एक विशेष अपील भी जारी की, जिसका स्थानीय भाषा में अनुवाद किया गया, जहां उन्होंने लोगों से शांत होने का आग्रह किया। हालांकि, उसने एक साथ काहिरा के निकट अलकम गांव को दंडित करने का आदेश दिया, इसके निवासियों को कई सैनिकों की हत्या का संदेह था, इसलिए अरबों की चिंता कम नहीं हुई। नेपोलियन ने बिना किसी हिचकिचाहट और हिचकिचाहट के इस तरह के आदेश जारी किए, जहां भी वह लड़े - इटली, मिस्र में, भविष्य के अभियानों में। यह एक अच्छी तरह से परिभाषित उपाय था, जो लोगों को यह दिखाने के लिए था कि फ्रांसीसी सैनिक के खिलाफ हाथ उठाने की हिम्मत करने वालों को कैसे दंडित किया जाएगा।\nशहर में एक महत्वपूर्ण मात्रा में भोजन पाया गया। सैनिक उस लूट से खुश थे जो उन्होंने पिरामिडों की लड़ाई में कब्जा कर लिया था (मामेलुकेस के पास अपने सोने को अपने साथ ले जाने का रिवाज था, और वास्तव में हथियार कीमती पत्थरों, सोने और चांदी) और आराम करने का अवसर के साथ सजाया गया था।\nक्लेबर ने सफलतापूर्वक नील डेल्टा को वशीभूत किया। मुराद बे को मॉनिटर करने के लिए डेज़ भेजा गया था। मामेलुकेस का पीछा करते हुए, उन्हें सेडिमन के तहत अक्टूबर7पर हराया और ऊपरी मिस्र में खुद को स्थापित किया। इब्राहिम बे, फ्रांसीसी के साथ कई असफल संघर्षों के बाद, सीरिया चले गए।\nबोनापार्ट, काहिरा पर कब्जा करने, मिस्र के नियंत्रण प्रणाली के पुनर्गठन के साथ आगे बढ़ने में सक्षम था। सभी मुख्य शक्ति शहरों और गांवों के फ्रांसीसी सैन्य कमांडरों में केंद्रित थी। एक सलाहकार निकाय ("सोफा") उनमें से सबसे प्रख्यात और धनी स्थानीय निवासियों के बीच स्थापित किया गया था। कमांडर, "सोफे" के समर्थन के साथ, आदेश रखने, पुलिस कार्यों को पूरा करने, व्यापार को नियंत्रित करने और निजी संपत्ति की रक्षा करने के लिए थे। वही सलाहकार निकाय काहिरा में कमांडर इन चीफ के साथ उपस्थित होना था, इसमें न केवल राजधानी के प्रतिनिधि शामिल थे, बल्कि प्रांत भी थे। मस्जिदों और मुस्लिम पादरियों पर अत्याचार, सम्मान और आक्रमण नहीं किया गया। बाद में, मुस्लिम पादरियों ने भी नेपोलियन को "महान पैगंबर का पसंदीदा" घोषित कर दिया। यह करों और करों के संग्रह को सुव्यवस्थित करने के साथ-साथ फ्रांसीसी सेना के रखरखाव के लिए वितरण को व्यवस्थित करने की योजना बनाई गई थी। मामलुक के आरोप वाले सभी भूमि शुल्क रद्द कर दिए गए थे। दक्षिण और पूर्व में मुराद और इब्राहिम के साथ भाग जाने वाले पुनर्गठित सामंती प्रभुओं का भूमि स्वामित्व जब्त कर लिया गया था।\nनेपोलियन ने सामंती संबंधों को दूर करने और अरब व्यापारियों और भूस्वामियों के बीच समर्थन खोजने की कोशिश की। उनकी गतिविधियों का उद्देश्य एक सैन्य तानाशाही बनाना था (सभी सर्वोच्च शक्ति कमांडर इन चीफ के हाथों में थी) और बुर्जुआ (पूंजीवादी) आदेश। फ्रांसीसी अधिभोगियों की सहिष्णुता को स्थानीय आबादी को आश्वस्त करना था। यह कहना होगा कि फ्रांस में ही, क्रांति के दौरान कैथोलिक चर्च के प्रति रवैया बहुत क्रूर था।\nयह ध्यान दिया जाना चाहिए कि नेपोलियन ने अच्छे कारण के लिए फ्रांसीसी विज्ञान का रंग लिया। लड़ाई के दौरान वैज्ञानिकों ने ध्यान दिया: "ओस्लो और बीच में वैज्ञानिक!" कमांडर को महान लाभ के बारे में अच्छी तरह से पता था कि वैज्ञानिक अगर उनकी गतिविधियों को सैन्य, आर्थिक और सांस्कृतिक समस्याओं को हल करने के लिए निर्देशित कर सकते हैं। इतिहास मिस्र के अभियान बोनापार्ट ने बहुत बड़ी भूमिका निभाई। वास्तव में, यह तब था जब प्राचीन मिस्र की सभ्यता विश्व विज्ञान के लिए खुली थी। हालांकि, इस तथ्य पर ध्यान नहीं देना असंभव है कि फ्रांसीसी, तब ब्रिटिश ने मिस्र की सभ्यता की विरासत को बहुत अच्छी तरह से लूट लिया था। यह पश्चिमी विजेता की एक विशिष्ट विशेषता है, अतीत और वर्तमान दोनों में, प्रत्यक्ष शत्रुता हमेशा डकैती के साथ होती है। वैज्ञानिक चोरी के सामानों के "कंडक्टर", "मूल्यांककों" की भूमिका निभाते हैं। 1798 में, मिस्र के संस्थान की स्थापना की गई थी (fr। L.Institut d'egypte), जिसने प्राचीन मिस्र की सभ्यता की विरासत की बड़े पैमाने पर लूट की शुरुआत को चिह्नित किया और "नई विश्व व्यवस्था" के निर्माणकर्ताओं के हितों के लिए "फिटिंग" किया।\nफ्रांसीसी सेना आपूर्ति की समस्या को हल करने के लिए आवश्यक तंत्र स्थापित करने में सक्षम थी। लेकिन उम्मीद से कम पैसा इकट्ठा हुआ। तब फ्रांसीसी को एक अन्य तरीका मिला जो एक युक्ति प्राप्त करता था। अलेक्जेंड्रिया के गवर्नर-जनरल क्लेबर ने इस शहर के पूर्व शेख और महान अमीर आदमी सिदी मोहम्मद अल-कोरैम को गिरफ्तार किया, उस पर राजद्रोह का आरोप लगाया गया था, हालांकि कोई सबूत नहीं था। शेख को काहिरा भेजा गया था, जहाँ उसे खुद को सोने में 300 हजार फ़्रैंक की मात्रा में फिरौती देने की पेशकश की गई थी। हालाँकि, एल-कोराईम एक लालची आदमी था, या वास्तव में एक भाग्यवादी था, उसने कहा: "अगर मैं अब मरने के लिए नियत हूं, तो मुझे कुछ भी नहीं बचाएगा, और मैं दे दूंगा, जिसका अर्थ है बिना लाभ के मेरा पैसा; अगर मेरी मृत्यु होना तय नहीं था, तो मैं उन्हें क्यों छोड़ दूं? ”बोनापार्ट ने उसे शिलालेख के साथ काहिरा की सभी सड़कों के माध्यम से अपना सिर काटने और उसे ले जाने का आदेश दिया:“ इस प्रकार सभी देशद्रोहियों और अपराधियों को दंडित किया जाएगा। ” शेख का पैसा कभी नहीं मिला। लेकिन अन्य अमीर लोगों के लिए यह मामला बहुत महत्वपूर्ण घटना बन गया। पैसे के मामले में नए अधिकारी बहुत गंभीर थे। कई अमीर लोग बहुत अधिक विनम्र निकले और उन्होंने अपनी मांग के अनुसार सब कुछ दिया। एल-कोरैम के निष्पादन के बाद निकटतम समय में, लगभग4मिलियन फ़्रैंक एकत्र किए गए थे। लोग विशेष समारोहों और "संकेत" के बिना बस "dekulakized"।\nनेपोलियन का विरोध करने के सभी प्रयास निर्दयता से कुचल दिए गए। अक्टूबर के अंत में, 1798 काहिरा में ही एक विद्रोह शुरू हुआ। कई फ्रांसीसी सैनिकों को गार्ड से पकड़ा गया और मार दिया गया। तीन दिनों के लिए विद्रोहियों ने कई ब्लॉकों में खुद का बचाव किया। विद्रोह को दबा दिया गया, फिर कई दिनों तक बड़े पैमाने पर प्रदर्शन किए गए। काहिरा में विद्रोह को कुछ गांवों में प्रतिक्रिया मिली है। कमांडर-इन-चीफ ने इस तरह के पहले दंगे के बारे में सीखा, अपने सहायक क्रूसियर को दंडात्मक अभियान का नेतृत्व करने का आदेश दिया। गांव को घेर लिया गया, सभी पुरुषों को मार दिया गया, महिलाओं और बच्चों को काहिरा लाया गया, और घर पर जला दिया गया। रास्ते में कई महिलाओं और बच्चों की मौत हो गई। जब अभियान काहिरा के मुख्य चौराहे पर दिखाई दिया, तो मारे गए लोगों के सिर बैग से खाली कर दिए गए थे जिन्हें गधे ले जा रहे थे। कुल मिलाकर, अक्टूबर के विद्रोह के दमन के दौरान, कई हजार लोग मारे गए थे। आतंक लोगों को विनम्र रखने के तरीकों में से एक था।\nजैसा कि ऊपर उल्लेख किया गया है, बोनापार्ट को उसके लिए एक बहुत ही खतरनाक परिस्थिति के साथ-साथ ब्रिटिश हमले की संभावना के लिए मजबूर किया गया था बेड़ा और फ्रांस के साथ संबंध का नुकसान। फ्रांसीसी नाविकों को लापरवाही से नीचे जाने दिया गया। दुश्मन के बेड़े की उपस्थिति के खतरे के बावजूद, कमांड ने टोही और प्रहरी सेवा का आयोजन नहीं किया, केवल समुद्र के सामने दाईं ओर बंदूकें लड़ाई के लिए बनाई गई थीं। एक तिहाई दल किनारे पर थे, अन्य मरम्मत में लगे हुए थे। इसलिए, लगभग समान ताकत के बावजूद, फ्रांसीसी को बंदूकों की संख्या में मामूली लाभ भी था, लड़ाई ब्रिटिश बेड़े के लिए एक निर्णायक जीत के साथ समाप्त हुई।\nथॉमस लोनी, नील 1 अगस्त 1798 की लड़ाई शाम के 10 घंटे में।\n6 पर अगस्त 1 1798 की शाम को लंबे समय से प्रतीक्षित, लेकिन उस समय नहीं, एडमिरल होरेशियो नेल्सन की कमान के तहत ब्रिटिश स्क्वाड्रन अचानक नील डेल्टा की खाड़ी में अबूकिर की खाड़ी में तैनात फ्रांसीसी जहाजों के सामने दिखाई दिए। ब्रिटिश एडमिरल ने उचित अवसर का लाभ उठाया और अपने हाथों में पहल को जब्त कर लिया। उसने समुद्र और तट से दो दिशाओं से फ्रांसीसी पर हमला किया। ब्रिटिश फ्रांसीसी बेड़े के एक महत्वपूर्ण हिस्से को घेरने में सक्षम थे और उन्हें दो तरफ से गोलाबारी के अधीन किया गया था। 11 अगस्त2की सुबह तक, फ्रांसीसी बेड़े को पूरी तरह से हार का सामना करना पड़ा: युद्धपोतों के 11 नष्ट हो गए या कब्जा कर लिया गया। फ्रांसीसी प्रमुख ओरिएंट फट गया और खजाने के साथ नीचे तक चला गया - सोने की सलाखों और कीमती पत्थरों में स्टर्लिंग 600 हजार पाउंड, जो मिस्र के अभियान को वित्त देने के लिए रोम और वेनिस से जब्त किए गए थे। फ्रांसीसी ने 5,3 हजार लोगों को खो दिया, मारे गए, घायल हुए और कब्जा कर लिया। उनके बेड़े के साथ, एडमिरल फ्रेंकोइस-पॉल ब्रूइस भी मर गए। केवल फ्रांसीसी रियरगार्ड के कमांडर - एडमिरल पी। विलेन्यूवे दो युद्धपोतों और दो फ्रिगेट के साथ समुद्र में जाने में सक्षम थे। अंग्रेजों ने 218 लोगों को खो दिया और 677 घायल हो गए।\nमिस्र के अभियान के लिए इस हार के बहुत गंभीर परिणाम थे। नेपोलियन की सेना फ्रांस से कट गई थी, आपूर्ति बाधित हो गई थी। ब्रिटिश बेड़े पूरी तरह से भूमध्य सागर पर हावी हो गए। इस हार में फ्रांस के लिए नकारात्मक राजनीतिक, सैन्य और रणनीतिक परिणाम थे। इस्तांबुल, जो उस समय तक हिचकिचाता था, बोनापार्ट द्वारा फैले कथा का समर्थन करने के लिए बंद हो गया कि वह ओटोमन साम्राज्य से लड़ने के लिए बिल्कुल भी नहीं था, लेकिन फ्रांसीसी व्यापारियों पर लगाए गए अपराधों और मिस्र की अरब आबादी पर अत्याचार करने के लिए केवल मामेलुके को दंडित कर रहा था। तुर्क साम्राज्य 1 सितंबर ने फ्रांस पर युद्ध की घोषणा की और सीरिया में तुर्की सेना की एकाग्रता शुरू हुई। एक दूसरा फ्रांसीसी-विरोधी गठबंधन आकार ले रहा है, इसमें इंग्लैंड, रूस, तुर्की, ऑस्ट्रिया, किंगडम ऑफ ट्रेजर शामिल हैं। यूरोप की स्थिति फ्रांस के पक्ष में नहीं आकार लेने लगती है। F. F. उशकोव की कमान के तहत काला सागर स्क्वाड्रन को तुर्की के बेड़े से जोड़ा जाएगा, और Ionian द्वीप को फ्रांसीसी से मुक्त कर दिया जाएगा। सुवर्वोव, ऑस्ट्रियाई लोगों के साथ मिलकर जल्द ही इटली को आजाद कराना शुरू करेगा। तुर्की की सेना सीरिया से नेपोलियन को धमकी देगी।\nसमकालीनों के अनुसार, अबूकिर की हार सेना में खलल पैदा करती है। दरअसल, पहले एक निश्चित असंतोष देखा गया था, जब पानी की कमी, रेगिस्तान और पेचिश के "खुशियाँ" मनोबल में गिरावट आई थी। मिस्र परियों की कहानियों का देश नहीं था, धन और चमत्कार से भरा था। खिलते हुए इटली के साथ एक विशेष रूप से मजबूत विपरीत की तुलना की गई थी। बंजर, धूप से झुलसी भूमि, रेत, गरीबी और स्थानीय आबादी की विकटता, काफिरों से घृणा, दिखाई देने वाले धन की कमी, लगातार गर्मी और प्यास। अबूझ आपदा ने सेना की जलन को और बढ़ा दिया। क्या वे मिस्र में लाए थे? न केवल सैनिकों, बल्कि कमांडरों के बीच भी इस तरह की भावनाएँ प्रबल थीं।\nसीरिया में वृद्धि\nइंग्लैंड के साथ गठबंधन का समापन करने वाले ओटोमांस, स्वेज इस्तमुस के माध्यम से मिस्र पर हमला करने के लिए एक सेना तैयार कर रहे थे। 1799 की शुरुआत में, एकड़ पाशा जेज़र ने ताज़ और जाफ़ा को ले लिया और सीरिया के मिस्र की कुंजी एल अरिश के किले में मोहरा बनाया। इसके साथ ही, सीरिया से सेना के हमले के साथ, मुराद बे को फ्रेंच में वी पर वापस मिस्र में हमला करना था, और नील के मुंह में उन्होंने लैंडिंग कोर को हटाने की योजना बनाई।\nनेपोलियन फ्रांसीसी बेड़े की मौत के बारे में केवल एक्सएनयूएमएक्स अगस्त को ही जानता है। मजबूत चरित्र वाले नेपोलियन को यह भयानक संदेश मिला, वह निराश नहीं हुआ। उन्होंने अनुभव किया कि कैसे यह एक गंभीर स्थिति, ऊर्जा का एक बड़ा उछाल के दौरान उनके साथ हुआ। वह एडमिरल गैंटम, क्लेबर और डायरेक्टरी को लिखते हैं। वह बेड़े को फिर से बनाने के लिए जरूरी उपाय बताता है। वह अपनी महत्वाकांक्षी योजनाओं को नहीं छोड़ता। वह भी भारत जाने का सपना देखता है। सीरिया में अभियान को, भाग्य के साथ, केवल एक भव्य ऑपरेशन का पहला चरण बनना था। 13 के वसंत में, नेपोलियन पहले से ही भारत में रहना चाहता था। हालांकि, फ्रांसीसी सेना के बलों ने बाहर निकाल दिया - 1800 के अंत में, मिस्र 1798 हजार लोग बने रहे, जिनमें से 29,7 हजार अक्षम थे। सीरिया की यात्रा के लिए, नेपोलियन पूरे 1,5-हजार कोर का चयन करने में सक्षम था: 13 पैदल सेना डिवीजन (क्लेबर, रेनियर, बॉन, लाना) और4घुड़सवार डिवीजन (मुरात)। बाकी सेनाएं मिस्र में रहीं। डेस को ऊपरी मिस्र में, काहिरा में - डुगास, रोसेट में - मेनौ, अलेक्जेंड्रिया में - मारमोंट में छोड़ दिया गया था। पेर्रे की कमान के तहत तीन फ्रिगेटों की एक टुकड़ी को अलेक्जेंड्रिया और डेमिएट्टा (एक्सएनयूएमएक्स गन और एक्सएनयूएमएक्स मोर्टार) से जाफा के लिए घेराबंदी पार्क पहुंचाना था। कोर 1 खाद्य आपूर्ति और 16 पानी की आपूर्ति वैगन ट्रेन के साथ 8 जल आपूर्ति के साथ हजारों ऊंटों के साथ।\nसीरियाई अभियान बहुत मुश्किल था, खासकर पानी की कमी के कारण। फरवरी9पर, क्लेबर और रेनियर के कुछ हिस्सों ने एल-अरिश पर पहुंचे और उसे घेर लिया। फरवरी 19, जब बाकी सैनिकों ने आग के एक छोटे से आदान-प्रदान के बाद, किले, से संपर्क किया। फरवरी 26, रेगिस्तान के माध्यम से एक कठिन संक्रमण के बाद, फ्रांसीसी गाजा आया। प्रारंभ में, ऑपरेशन का कोर्स सफल रहा।3मार्च फ्रांसीसी सेना जाफा पहुंची। मार्च 7, दीवार को तोड़कर, लन्ना और बोना के डिवीजनों ने शहर को ले लिया। किले में कई दर्जन तोपों को पकड़ लिया गया था। फिलिस्तीन पर विजय प्राप्त की थी। हालाँकि, फ्रेंच जितना आगे बढ़ता गया, उतना ही मुश्किल होता गया। तुर्की सैनिकों का प्रतिरोध तेज हो गया, उसके बाद अंग्रेजों ने। सीरिया की आबादी, जिनके समर्थन पर नेपोलियन ने उम्मीद की थी, काफिरों से भी शत्रुता थी, जैसा कि मिस्र में है।\nजाफ़ा के तूफान के दौरान, शहर बुरी तरह से हार गया था, फ्रांसीसी सैनिकों को हराने, भगाने के लिए बेहद क्रूर थे। तूफान से पहले नेपोलियन ने शहरवासियों से कहा था कि अगर यह हमला हुआ तो कोई रहम नहीं करेगा। वादा पूरा हुआ। जाफ़ा में, युद्ध के कैदियों के खिलाफ एक अपराध किया गया था।4के आसपास, हजारों तुर्की सैनिकों ने अपने जीवन की स्थिति पर आत्मसमर्पण कर दिया। फ्रांसीसी अधिकारियों ने उन्हें बंदी बनाने का वादा किया, और तुर्क ने अपने कब्जे वाले किलेबंदी को छोड़ दिया, अपनी बाहों को नीचे रखा। इस पूरे मामले से बोनापार्ट काफी नाराज थे। “अब मुझे उनके साथ क्या करना चाहिए? - जनरल चिल्लाया। उसके पास कैदियों को खिलाने के लिए कोई आपूर्ति नहीं थी, कोई भी व्यक्ति उनकी रक्षा करने के लिए नहीं था, मिस्र तक परिवहन के लिए कोई जहाज नहीं था। शहर पर कब्जा करने के बाद चौथे दिन, उन्होंने सभी को गोली मारने का आदेश दिया। सभी4हजारों कैदियों को समुद्र के किनारे ले जाया गया और यहां सभी को मार दिया गया। इस घटना के गवाहों में से एक ने कहा, "हम किसी को भी इस बात की इच्छा नहीं रखते हैं कि जब हमने इस शूटिंग को देखा तो हम क्या अनुभव करेंगे।"\nजाफ में, सेना में प्लेग दिखाई दिया। शहर की मृत आबादी "बदला" फ्रांसीसी - दफन लाशें नहीं जाफ़ा के आसपास। इस बीमारी ने सैनिकों के मनोबल को कम कर दिया। नेपोलियन उदास था, सैनिकों के उदास और खामोश से आगे चल रहा था। युद्ध उस तरह से नहीं था जैसा उसने सपना देखा था, और उसने अपने प्रिय जोसेफिन की बेवफाई के बारे में भी सीखा। इस खबर से उन्हें तगड़ा झटका लगा। नेपोलियन उग्र था और हाल ही में सबसे प्रिय नाम पर सभी को शाप दिया था।\nलेकिन नेपोलियन अभी भी ज्वार को चालू करने की उम्मीद कर रहा था। 14 मार्च सेना आगे बढ़ गई और 18-go सेंट-जीन डी'आर्क (एकड़) के पुराने किले की दीवारों पर आ गया। किले ने 5-हजार का बचाव किया। गैरीसन (मूल रूप से, फिर बढ़ गया) अहमद अल-जज़ार की कमान में। नेपोलियन का मानना था कि इस किले को लेने से दमिश्क और अलेप्पो का सीधा रास्ता यूफ्रेट्स तक जाएगा। उसने खुद को मैसेडोन के महान अलेक्जेंडर के रास्ते पर चलते देखा। दमिश्क के पीछे, बगदाद और भारत के लिए एक सीधा मार्ग उसका इंतजार कर रहा था। लेकिन पुराने किले, जो कभी क्रूसेडर्स के थे, नेपोलियन के सैनिकों के लिए नहीं थे। न तो घेराबंदी और न ही तूफान ने अपेक्षित परिणाम दिए।\nकिले के बचाव के लिए, तुर्की कमान ने दमिश्क पाशा अब्दुल्ला के नेतृत्व में 25 हजार सेना भेजी। प्रारंभ में, नेपोलियन ने उसके खिलाफ क्लेबर के विभाजन का निर्देश दिया। लेकिन दुश्मन की महत्वपूर्ण श्रेष्ठता के बारे में जानकर बोनापार्ट ने व्यक्तिगत रूप से सेना का नेतृत्व किया, जिससे एकर को घेरने के लिए वाहिनी का हिस्सा छोड़ दिया गया। 16 अप्रैल माउंट टाबोर (Tavor) में नेपोलियन ने तुर्की सैनिकों को हराया, तुर्कों ने5हजार लोगों को खो दिया, सभी भंडार और दमिश्क भाग गए।\nएकर की घेराबंदी दो महीने तक चली और असफल रूप से समाप्त हुई। नेपोलियन के पास घेराबंदी तोपखाने की कमी थी, और बड़े पैमाने पर हमले के लिए कुछ लोग थे। पर्याप्त गोले और गोला-बारूद नहीं थे, और समुद्र और जमीन से उनकी डिलीवरी असंभव थी। तुर्की की जेल मजबूत थी। अंग्रेजों ने ओटोमन्स की मदद की: सिडनी स्मिथ ने रक्षा का आयोजन किया, ब्रिटिश ने समुद्र से सुदृढीकरण, गोला बारूद, हथियार और प्रावधान लाए। फ्रांसीसी सेना ने एकड़ की दीवारों के पास 500 (2,3 हजार) खो दिया, मारे गए और 2,5 हजार घायल, बीमार। जनरल्स कफ़रेली (घेराबंदी के कामों के नेतृत्व में), बॉन, रैम्बो मारे गए थे, सुल्कोवस्की पहले मारे गए थे, लैंस, ड्यूकोर घायल हो गए थे। Acra जमीन कुछ फ्रांसीसी सेना। नेपोलियन अपनी सेना के रैंक में शामिल नहीं हो सका, और तुर्क लगातार सुदृढीकरण प्राप्त कर रहे थे। कमांडर अधिक से अधिक आश्वस्त हो गया कि उसकी पिघलने वाली ताकतें इस किले पर कब्जा करने के लिए पर्याप्त नहीं होंगी, जो एक अथक गढ़ के साथ, अपने सपने की प्राप्ति के रास्ते में खड़ा था।\nमई की शुरुआत में 21 की शुरुआत में, फ्रांसीसी सैनिकों ने पदों से वापस ले लिया। सैनिकों ने तेजी से मार्च किया, आराम के लिए समय कम कर दिया, ताकि दुश्मन आगे निकल न जाए, वही सड़क जहां से वे आए थे, तीन महीने के दुख और बलिदान के बाद व्यर्थ हो गए थे। इस क्षेत्र की तबाही के साथ वापसी हुई थी, ताकि ओटोमन्स के लिए आक्रामक ऑपरेशन करना मुश्किल हो जाए। आक्रामक की तुलना में पीछे हटना और भी कठिन था। यह मई के अंत में पहले से ही था, और जब इन भागों में तापमान अधिकतम स्तर तक पहुंच गया था, तो गर्मी आ रही थी। इसके अलावा, प्लेग ने अभी भी फ्रांसीसी सेना का पीछा किया। प्लेग को छोड़ना पड़ा, लेकिन घायल और बीमार को प्लेग के साथ नहीं लिया गया। नेपोलियन ने सभी को निराश करने का आदेश दिया, और घोड़े, सभी गाड़ियाँ और गाड़ियाँ असंगत प्रदान करने के लिए। वह खुद भी हर किसी की तरह चलता था। यह एक भयानक संक्रमण था, हमारी आंखों के सामने सेना पिघल रही थी। प्लेग, ओवरवर्क, गर्मी और पानी की कमी से लोग मारे गए। इसके एक तिहाई भाग तक वापस नहीं आया। 14 जून कोर के अवशेष काहिरा में आए।\nनेपोलियन की विदाई\nइससे पहले कि बोनापार्ट के पास काहिरा में आराम करने का समय था, खबर आई कि तुर्की सेना अबुकिर के पास उतर गई है। जुलाई 11 पर, अंग्रेज़ी-तुर्की का बेड़ा, अबुर्स्क पर पहुँचा, XNUM-ths। 14 पर उतरा था। लैंडिंग पार्टी मुस्तफा पाशा को मामेलुक और उन सभी को इकट्ठा करना था जो मिस्र में फ्रांसीसी शासन से असंतुष्ट थे। फ्रांसीसी कमांडर ने तुरंत मार्च किया और उत्तर की ओर नील डेल्टा की ओर बढ़ गए।\nजुलाई 25 तक, नेपोलियन ने 8 हजारों सैनिकों के आसपास इकट्ठा किया और तुर्की की स्थिति पर हमला किया। इस लड़ाई में, फ्रांसीसी ने हालिया हार के लिए फ्रांसीसी बेड़े की शर्म को धो दिया। तुर्की एयरबोर्न आर्मी का अस्तित्व ही समाप्त हो गया: 13 हजार मृत (उनमें से अधिकांश भागने की कोशिश करते हुए डूब गए), लगभग5हजार कैदी। फ्रांसीसी कमांडर ने खुशी से लिखा, "यह लड़ाई उन सबसे खूबसूरत लोगों में से एक है जिन्हें मैंने कभी देखा है: पूरे दुश्मन सेना से एक भी व्यक्ति नहीं बचा था।" फ्रांसीसी सैनिकों की हानि 200 मारे गए और 550 घायल हो गए।\nअबुकिर की लड़ाई में मूरत।\nउसके बाद, नेपोलियन ने यूरोप लौटने का फैसला किया। उस समय फ्रांस इटली में पराजित हुआ था, जहां नेपोलियन की जीत के सभी फल रूसी-ऑस्ट्रियाई सैनिकों द्वारा सुवरोव की कमान के तहत नष्ट कर दिए गए थे। खुद फ्रांस और पेरिस को दुश्मन के हमले का खतरा था। गणतंत्र में मामलों में उथल-पुथल और पूर्ण अव्यवस्था थी। नेपोलियन को फ्रांस को "बचाने" का ऐतिहासिक मौका मिला। और उसने इसका इस्तेमाल किया। इसके अलावा, पूर्व पर विजय प्राप्त करने का उनका सपना विफल हो गया। 22 अगस्त, ब्रिटिश बेड़े की अनुपस्थिति का लाभ उठाते हुए, अपने साथी जनरलों बर्टियर, लन्ना, आंद्रेओसी, मूरत, मारमोंट, ड्यूक और बेसीयर के साथ, कमांडर अलेक्जेंड्रिया से रवाना हुआ। अक्टूबर9पर वे फ़्रीजस में सुरक्षित रूप से उतरे।\nमिस्र में फ्रांसीसी सैनिकों की कमान क्लेबर को सौंपी गई थी। नेपोलियन ने उसे एक निर्देश दिया, जिसमें उसने यह बताने की इजाजत दी कि अगर "असाध्य अप्रत्याशित परिस्थितियों के कारण सभी प्रयास बेकार हो जाएंगे ..."। फ्रांसीसी मिस्र की सेना संयुक्त एंग्लो-तुर्की बलों के खिलाफ खड़ी नहीं हो सकती थी। फ्रांस से काटे गए सैनिकों ने कुछ समय के लिए विरोध किया, लेकिन गर्मियों के अंत तक 1801 को मिस्र वापस करना पड़ा, फ्रांस लौटने पर उनकी हालत खराब हो गई। मिस्र के अभियान की हार का मुख्य कारण फ्रांस के साथ निरंतर संचार की कमी और समुद्र में अंग्रेजों का वर्चस्व था।\nPrometey 23 अप्रैल 2013 09: 41 नया\nलेकिन तस्वीर में तुर्क नग्न क्यों हैं? जाहिर तौर पर फ्रांसीसी ने एक न्यूडिस्ट समुद्र तट पर कब्जा कर लिया, न कि एक तुर्की लैंडिंग और तुर्क सभी सैन्य नहीं दिखते हैं, लेकिन किसी तरह कोय।\nCanep 23 अप्रैल 2013 10: 41 नया\nअच्छी कहानी वाला लेख। धन्यवाद।\nbiglow 23 अप्रैल 2013 11: 35 नया\nनेपोलियन की अधिशेष ऊर्जा और बलों के फैलाव ने उसके साथ क्रूर मजाक किया\nbiglow 29 अप्रैल 2013 08: 42 नया\nनेपोलियन ने एक ही गलती की कि हिटलर ने भी अपनी ताकत बिखेर दी, और इसलिए वह यूरोप में जो जीता था उसे भी नहीं रख सकता था, बाकी सब का उल्लेख नहीं करना था, हालांकि निस्संदेह एक एकजुट यूरोप बनाने का मौका था।\nउनके कई विचारों को कई देशों में आम लोगों ने समर्थन दिया, लेकिन नेपोलियन एक अच्छे रणनीतिकार नहीं थे।\nBazilio 23 अप्रैल 2013 11: 43 नया\nलेखक को धन्यवाद। मुझे आशा है कि श्रृंखला जारी है, सभी नेपोलियन युद्ध बहुत दिलचस्प थे\n123321 23 अप्रैल 2013 12: 47 नया\nयह वह, सबका था, जिसने अपनी स्फिंक्स नाक को तोड़ दिया था।\ndatur 23 अप्रैल 2013 12: 57 नया\nहाँ एक जीनियस तो एक जीनियस, अभियान को उड़ा दिया, और बीमार और घायल लोगों को फेंक दिया, जिन्हें स्थानीय मामेलुकुक ने लिया था !!!! रूसिया में, उन्होंने एक ही बात दोहराई, सभी को हमारी सेना और पक्षपाती लोगों की दया पर फेंक दिया !!!! और CAESAR के साथ खुद को समान किया !!! वह एक समय में - किसी को भी नहीं छोड़ता था - जब वे उसे गैलियम में पीटते थे तो वह सभी को लाता था जो वह कर सकता था और बीमार और घायल !!!\nomsbon 23 अप्रैल 2013 14: 28 नया\nअगर वह रूस में नहीं डूबता तो नेपोलियन इतिहास में महान और अपराजित रह जाता!


Orescan Ear Drop: View Uses, Side Effects, Price and Substitutes | 1mg\nहोम>ओरिस्कैन>ओरिस्कैन इयर ड्रॉप\nओरिस्कैन इयर ड्रॉप एक कॉम्बिनेशन दवा है जिसका इस्तेमाल कान के संक्रमण का इलाज करने के लिए किया जाता है. यह कानों में संक्रमण करने वाले जीवाणुओं को बढ़ने से रोकता है. यह लालिमा, खुजली और जलन जैसे इन्फ्लेमेशन के लक्षणों से भी छुटकारा दिलाता है.\nओरिस्कैन इयर ड्रॉप का इस्तेमाल लेबल निर्देशों के अनुसार या आपके डॉक्टर द्वारा सुझाए गए अनुसार किया जाना है. यह दवा केवल प्रभावित कान पर लगाई जानी चाहिए और अधिकतम लाभ पाने के लिए इसका इस्तेमाल नियमित रूप से करें. अगर आप बेहतर महसूस कर रहे हैं तो भी दवा का कोर्स पूरा किया जाना चाहिए. दवा लगाने से पहले आपको अपने हाथों को धोना चाहिए. निर्धारित से अधिक खुराक में इसका इस्तेमाल न करें.\nओरिस्कैन इयर ड्रॉप के मुख्य इस्तेमाल\nओरिस्कैन इयर ड्रॉप के लाभ\nओरिस्कैन इयर ड्रॉप, दवाओं का एक मिश्रण है जो कान में बैक्टीरिया और फंगी जैसे सूक्ष्मजीवों के कारण हुए संक्रमण के इलाज में इस्तेमाल किया जाता है. यह संक्रमण फैलाने वाले सूक्ष्मजीवों को मारकर और उनके विकास को अवरुद्ध करके काम करता है, जिससे संक्रमण ठीक हो जाता है. यह खुजली, लालिमा, सूजन और कान बहने जैसे लक्षण पैदा करने वाले कुछ केमिकल की रिलीज को भी ब्लॉक करता है.. इसलिए यह दवा इन इन्फेक्शन के कारण होने वाली सूजन से राहत दिलाती है.\nओरिस्कैन इयर ड्रॉप के साइड इफेक्ट\nओरिस्कैन के सामान्य साइड इफेक्ट\nओरिस्कैन इयर ड्रॉप का इस्तेमाल कैसे करें\nओरिस्कैन इयर ड्रॉप किस प्रकार काम करता है\nओरिस्कैन इयर ड्रॉप इन चार दवाओं जेंटामायसिन, क्लोट्रिमाजोल, बीटामेथाासोन और लिडोकेन से मिलकर बना है जो त्वचा के संक्रमण का इलाज करता है. जेंटामायसिन एक एंटीबायोटिक है, जो बैक्टीरिया को काम करने के लिए ज़रूरी कुछ आवश्यक प्रोटीन के बनने की प्रक्रिया को रोककर उन्हें खत्म कर देता है. क्लोट्रिमाजोल एक एंटीफंगल है जो फंगी को खुद के लिए सुरक्षा कवच बनाने से रोककर उसे बढ़ने से रोकता है. बीटामेथासोन स्टेरॉयड दवा है. यह कुछ केमिकल मैसेंजर (प्रोस्टाग्लैंडिन) के उत्पादन को ब्लॉक करता है जो त्वचा में लालपन, सूजन और खुजली का कारण बनते हैं. लिडोकेन एक लोकल एनेस्थेटिक है जो नसों से मस्तिष्क में जाने वाले दर्द के संकेतों को रोकने का काम करता है जिससे दर्द का एहसास कम होता है.\nगर्भावस्था के दौरान ओरिस्कैन इयर ड्रॉप का इस्तेमाल असुरक्षित है क्योंकि इससे बच्चे को खतरा होने के निश्चित साक्ष्य मिले हैं. कुछ जानलेवा परिस्थितियों में डॉक्टर इस दवा के सेवन की सलाह तब देते हैं, जब इससे होने वाले लाभ जोखिम की तुलना में अधिक हो. कृपया अपने डॉक्टर से सलाह लें.\nस्तनपान के दौरान ओरिस्कैन इयर ड्रॉप का इस्तेमाल संभवतः सुरक्षित है. मानव पर किए गए सीमित शोध से यह पता चलता है कि दवा से बच्चे को कोई गंभीर जोखिम नहीं पहुंचता है.\nक्या आप ओरिस्कैन इयर ड्रॉप से संबंधित कोई सवाल पूछना चाहते हैं?


उद्यानिकी फसलों में माइक्रो इरिगेशन क्षेत्र बढ़ाने की कार्य-योजना बनायें : शिवराज Media Passion Chhattisgarh Hindi News\nउद्यानिकी फसलों में माइक्रो इरिगेशन क्षेत्र बढ़ाने की कार्य-योजना बनायें : शिवराज\n08/02/2017 - by Ashish Jha - LeaveaComment\nभोपाल :मुख्यमंत्री श्री शिवराज सिंह चौहान ने निर्देश दिये हैं कि उद्यानिकी फसलों में माइक्रो इरिगेशन का क्षेत्र बढ़ाने की कार्य-योजना बनायें। नर्मदा नदी के दोनों तट पर एक लाख हेक्टेयर क्षेत्र में फलदार वृक्ष लगाने का कार्य प्राथमिकता से करें। सब्जी क्षेत्र विस्तार के लिए माँग और आपूर्ति के अनुसार इस तरह योजना बनायें जिससे किसानों को नुकसान नहीं हो। मुख्यमंत्री श्री चौहान आज यहाँ उद्यानिकी एवं खाद्य प्र-संस्करण विभाग की समीक्षा कर रहे थे। बैठक में उद्यानिकी एवं खाद्य प्र-संस्करण राज्य मंत्री श्री सूर्यप्रकाश मीना और मुख्य सचिव श्री बी.पी. सिंह भी उपस्थित थे।\nमुख्यमंत्री श्री चौहान ने विभागीय योजनाओं की समीक्षा करते हुए कहा कि कांन्ट्रेक्ट फार्मिंग को प्रोत्साहित करें जिससे बाजार में उद्यानिकी फसलों के मूल्यों में होने वाले उतार-चढ़ाव से किसानों को नुकसान नहीं हो। उद्यानिकी फसलों में खाद्य प्र-संस्करण को बढ़ावा देने के प्रयास करें। जिन उद्यानिकी फसलों की देश-विदेश में माँग हो और बाजार में संभावनाएँ हो, उन फसलों का उत्पादन बढ़ाने की रणनीति बनायें। उद्यानिकी फसलों में ड्रिप और स्प्रिंकलर पद्धति को प्रोत्साहित करें। विभागीय अमले के प्रशिक्षण की बेहतर व्यवस्था करें।\nबताया गया कि विभाग में सभी स्वीकृतियाँ ऑनलाईन की गई हैं, जिन्हें विभागीय पोर्टल पर कोई भी देख सकता है। विभाग द्वारा 2490 गाँव को शामिल कर फल रूट तथा क्लस्टर निर्माण किये गये हैं। समस्त योजनाओं में अनुदान का भुगतान हितग्राही के बैंक खाते में सीधे जमा हो रहा है। विभिन्न योजनाओं में 7753 हितग्राही को सफल प्रक्षेत्रों का भ्रमण कराया गया है। विभाग द्वारा5मॉडल क्लस्टर विकसित किये गये हैं। इनमें शिवपुरी जिले में टमाटर, छिंदवाड़ा में सब्जी, इंदौर जिले में आलू एवं गाजर तथा देवास जिले में आलू का क्लस्टर विकसित किया गया है। नर्मदा के दोनों तटों से एक-एक किलोमीटर निजी भूमि में फलोद्यान विकास की योजना बनाई गई है। किसानों को तकनीकी सलाह देने के लिए 22 विशेषज्ञ को सूचीबद्ध किया गया है। प्रधानमंत्री कृषि सिंचाई योजना में 41 हजार 713 हेक्टेयर क्षेत्र में ड्रिप और स्प्रिंकलर सिंचाई की व्यवस्था की गई है। फसलोत्तर प्रबंधन में जारी वित्तीय वर्ष में 8120 प्याज भंडार गृह और 70 शीत गृह निर्माण किए गए हैं। नींबू वर्गीय फलों के लिए शाजापुर जिले में सेंटर ऑफ एक्सीलेंस तथा फ्लोरीकल्चर के लिए सीहोर जिले में सेंटर ऑफ एक्सीलेंस स्वीकृत हुआ है।\nPrevious Article विश्वस्तरीय होगा रांची रेलवे स्टेशन : आज दिल्ली में रेल मंत्री करेंगे शिलान्यास\nNext Article ‘स्मार्ट पुलिसिंग’ के साथ ‘स्मार्ट हाऊसिंग’ में भी दक्ष है छत्तीसगढ़ पुलिस: डॉ. रमन सिंह


फ्रांस: बढ़ता जा रहा है बुर्किनी विवाद,नहीं मिलेगी बुर्किनी पहनने की आजादी - Rudraksh News\nदिल्लीः फ्रांस (france) में मुस्लिम महिलाओं के द्वारा स्विमिंग पूल में पहनी जाने वाली बुर्किनी पर विवाद बढ़ता ही जा रहा है. फ्रांसीसी अदालत ने उस नियम को पलट दिया जिसमें मुस्लिम महिलाओं को बुर्किनी (Burkini) पहनने की अनुमति दी गई थी. जिसके बाद से अब मुस्लिम महिलाएं सार्वजनिक पूल में बुर्किनी नहीं पहन सकेंगी. इससे पहले फ्रांस के ग्रेनोबल के मेयर ने कुछ दिन पहले मुस्लिम महिलाओं को बुर्किनी पहनने की मंजूरी दी थी. मुस्लिम महिलाएं पूल में बुर्किनी पहनती हैं जो एक तरह का स्विमसूट है.\nइमरान खान: अल्लाह मेरा गवाह है. मैंने कभी नहीं सोचा-सेना प्रमुख कौन होगा


बिहार में बहुत जल्द होगी 6510 राजस्व कर्मचारियों की बहाली, नीतीश सरकार के मंत्री का ऐलान - Ek Bihari Sab Par Bhari\nMarch 4, 2021 March 4, 2021 Ek Bihari Sab Par Bhari TeamLeaveaComment on बिहार में बहुत जल्द होगी 6510 राजस्व कर्मचारियों की बहाली, नीतीश सरकार के मंत्री का ऐलान\nPatna: सरकारी नौकरी की तैयारी में जुटे बिहार के युवाओं के लिए अच्छी खबर है. बहुत जल्द राजस्व एवं भूमि सुधार विभाग में 6510 कर्मचारियों की बहाली होगी. इसमें 1760 अमीनों के बहाली की प्रक्रिया जून महीने तक पूरी हो जायेगी. इसके अलावा अगले छह माह में 4350 कर्मचारी और 400 राजस्व अधिकारी (आरओ) के बहाली की प्रक्रिया पूरी कर ली जायेगी.\nविधानसभा में राजस्व एवं भूमि सुधार विभाग के मंत्री राम सूरत कुमार ने एक सवाल के जवाब में उक्त बातें कहीं. उन्होंने स्वीकार किया कि उनके विभाग में कर्मियों की काफी कमी है, जिसे दूर करने की कवायद शुरू हो गयी है. विभागीय मंत्री गुरुवार को विधानसभा में एक हजार 261 करोड़ 73 लाख रुपये के बजट को पेश किया, जो ध्वनि मत से पारित हो गया.\nमंत्री ने कहा कि राज्य में जब से एनडीए की सरकार आयी है, जमीन विवाद हल करने से जुड़े कार्य व्यापक स्तर पर शुरू किये गये हैं. मंत्री ने कहा कि राज्य में बड़ी संख्या में जमीनों के ऑनलाइन डिजिटलाइजेशन का काम चल रहा है. इस काम में बिहार देश में नंबर एक पर है. इसके बाद दूसरे नंबर पर त्रिपुरा का स्थान आता है. इससे रजिस्टर-2 से पन्ना फाड़कर जमीन रिकॉर्ड में गड़बड़ी करने जैसी घटना नहीं होगी.\nइसके अलावा सभी 534 प्रखंडों में ऑनलाइन भू-लगान जमा करने की सुविधा शुरू हो गयी है. इसके तहत अब तक 61 लाख 40 हजार रैयतों ने ऑनलाइन टैक्स का भुगतान किया है. 38 जिलों में नक्शा मशीन लगा दिया गया है, जिससे लोग अपने नक्शा का प्रिंट ले सकते हैं. मंत्री ने कहा कि विभिन्न स्तर पर गड़बड़ी करने वाले अब तक 23 विभागीय कर्मियों पर कार्रवाई भी की जा चुकी है.\nApril 5, 2021 April 5, 2021 Ek Bihari Sab Par Bhari Team\nवाटर फॉर पीपल ने मनाया शौचालय दिवस\nNovember 20, 2019 November 20, 2019 Ek Bihari Sab Par Bhari